
Fraccion MAS y AVP a entrega mocion di desconfiansa contra minister 
Glenbert Croes 


Na final di e reunion pu- 
blico cu a tuma luga dia- 
mars 16 di april den Parla- 
mento di Aruba, na unda 
minister di Labor, Energia 
y Integracion, Glenbert 
Croes a rindi cuenta y a 
contesta diferente pre- 
gunta ariba loke ta su 
maneho den e tema di mi- 
gracion, fraccionnan MAS 
y AVP a entrega mocion 
di desconfiansa contra e 
minister aki. 


Tabatin un total di dos mo- 
cion cu a ser entrega na final 
di e reunion publico. Mocion 
number uno tabata e mocion 
di desconfiansa contra minis- 
ter Croes, entrega pa lider di 
fraccion MAS, parlamentario 
Marisol Lopez-Tromp y res- 
palda pa fraccion AVP. di par- 
tido MAS y AVP. 


Mocion number dos tabata 
un mocion di fraccionnan 
ACCION21 y RAIZ den 
cual nan ta urgi Gobierno 
di Aruba pa regularisa tem- 
poralmente personanan in- 
documenta cu ta cumpli cu 
rekisitonan pa salvaguardia y 
promove interes general. E 


mocion ta indica cu den caso 
cu minister Croes no por 
cumpli cu e deseo, ta pidi pa 
bolbe parlamento den 90 dia 
cu un splicacion pakico no 
por haci esaki. 
Pa loke ta mocion number 
un di fraccion MAS y AVP, e 
mocion di desconfiansa con- 
tra minister di Labor, Ener- 
gia y Integracion, Glenbert 
Croes, e base di e mocion aki 
ta e falta di maneho di parti di 
e minister en cuestion pa cu e 
cartera aki. 


Parlamentario Lopez-Tromp 
a remarca cu nan ta entrega 
e mocion pasobra nan no 
tin niun confiansa mas den 
minister Glenbert Croes su 
manera di maneha, su proce- 
duranan, su falta di transpar- 
encia y otro puntonan. 


“Nos a splica hopi cla cu nos 
ta retira nos confiansa den su 
persona como minister pa 
guia procesonan pa pais Aru- 
ba y consecuentemente nos 
lo vota sosten pa cu e mocion 
cu nos mes a entrega,” el a 
subraya. 


Pa loke ta e mocion di frac- 
cionnan 
ACCION21 
y 
RAIZ, el a splica cu na e 
manera cu e mocion ta skirbi 
y con e ehecucion mester ta, 
Lopez-Tromp a ratifica cu 
nan no tin confiansa pa esaki 
sucede den minister Croes su 
man. 


“Un proceso manera esaki 
ta importante pa pais Aruba, 
pero nos a bisa caba cu nos 
no ta confia e pa ehecuta e 
procesonan 
aki. 
Kiermen 
consistentemente nos no por 
sostene e pensamento aki y 
nos ta dicidi den e caso aki 
pa abstene di vota riba dje pa- 
sobra e ta esun cu lo mester 
ehecut’e,” el a enfatisa. 


Pa loke ta votacion riba e mo- 
cion di desconfiansa, 12 par- 
lamentario a vota contra, cual 
tabata fraccionnan di MEP y 
RAIZ y parlamentario inde- 
pendiente Ryçond Santos do 
Nacimento. Fraccion AVP y 
MAS y parlamentario inde- 
pendiente Gerlien Croes a 
vota na fabor di e mocion aki 
y fraccion ACCION 21 a ab- 
stene di vota. 


XI Sustainable Education Symposium Aruba 2024 lo tuma luga cu e 
topico “Ban Planta” 


Ayera diaranson, Biblio- 
teca di Aruba a anuncia cu 
for di dia 22 te cu 26 april 
ta bay tuma luga e XI Sus- 
tainable Education Sym- 
posium Aruba 2024 , un 
simposio di sostenibilidad 
di 
Biblioteca 
Nacional 
Aruba. 


For di 11 aña caba, nan ta 
bin organisando e simposio e 
cual tabatin varios luna di de- 
liberacion y di pensamenton- 
an pa trece dilanti, e aña aki e 
simposio ta bay tin e lema di 
“Ban Planta” manera director 
di Biblioteca Nacional Aruba 
Astrid Britten a informa. 


Esaki ta bay cuminsa dia 22 di 
april te 26 di april pa scolnan 
secundario cu invitadonan 
importante 
como 
orador 
manera Gregory Fung A. Fat 
presidente di United Farm- 
ers Aruba, Roselinde Barros- 
Poels propietario di Living 
Soil Aruba, Rendell de Kort, 
economista di Desaroyo di 
Cornerstone Economics, e 
cunukero Diego de Cuba y 
tambe Ludwig Rasmijn. 
Nataly Maduro director di 


Santa Rosa a splica cu esaki ta 
nan di 10 aña consecutivo cu 
nan traha hunto cu Biblioteca 
Nacional Aruba pa motibo cu 
ta un conferencia pa scolnan 
secundario pero nan ta mira 
cu produccion di cuminda 
mundialmente ta hayando 


hopi atencion, cu tin hopi 
limitacion pa cu e cambio cli- 
matico y produccion di cum- 
inda ta birando mas dificil. 


Maduro a sigura cu loke nan 
kier logra ta pa e muchanan 
di scolnan secundario por 


wordo stimula den studio- 
nan cu tin di haber cu e area 
di produccion di cuminda y 
mediante varios presentacion 
nan kier ilustra con planta- 
mento ta bin cambiando den 
tempo y cu e tecnologia. 
Di su parti, Ronny R. Al- 


ders ken ta e coordinador di 
e simposio aki a declara cu 
esaki ta basa den e metanan 
di desaroyo sostenibel num- 
ber 15 e cual tin un tema im- 
portante ya cu mundo a pasa 
den calamidad di virus di Co- 
vid-19 loke a duna tempo pa 
pensa kico ta importante ora 
hendenan mester tin cum- 
inda riba mesa. 
“Nos mester planta mas y 
importa menos cuminda pa 
nos mes aki na Aruba,” el a 
sigura. 


Pa diahuebs 25 di april lo 
tin un “Evening of letters” e 
cual ta bay tuma luga na Cas 
di Cultura pa comunidad en 
general sin ni un costo, por- 
tanan ta habri 5.30 y evento 
mes ta cuminsa 7 or y lo caba 
9 or di anochi cu e presencia 
di venders cu nan produc- 
tonan sostenibel di calidad. 


Pa e motibo aki nan ta invita 
comunidad di Aruba pa bay 
na Cas di Cultura dia 25 di 
april pa scucha e expertonan 
den area aki cu tambe lo tin 
un panel di pregunta di pu- 
blico. 


LOCAL A3 


Diahuebs 18 aPRiL 2024 


Alberto Groeneveldt 
“E ta un negligencia cu a pasa na mi cas y mi ta para pe” 


Dia 27 di maart, a traves di 
un potret hopi sensitivo di 
Luna Foundation Aruba 
Inc., Aruba a conoce un 
caso di maltrato di bestia 
cu a bay viral unda tabata 
ilustra e situacion di un 
mama cacho y su puppies. 
Bon Dia Aruba a bay bus- 
ca e otro banda di medaya, 
unda a logra entrevista Al- 
berto Groeneveldt, e doño 
di e cacho cu a muri cu ta- 
batin e nomber di “Blaky” 
pero el a bira conoci como 
“Khaleesi.” 


Den e ehercicio di period- 
ismo 
responsabel 
mester 
scucha e dos banda. Den e 
caso aki, a busca e derecho di 
replica (Hoor en wedehoor) 
di Groeneveldt varios siman 
atras, pero no por haya ni un 
reaccion di dje. Finalmente 
par dia atras el a acepta di 
bin dilanti cu tres medio di 
comunicacion so (Telearuba, 
Viral 297 y Bon Dia Aruba) 
pa conta su historia. 


Groeneveldt a cuminsa e ent- 
revista pidiendo “un disculpa 
na tur hende na Aruba y tam- 
be mundialmente di e suce- 
dido cu a pasa na mi cas, e ta 
algo cu ta un fout, un negli- 
gencia,” el a sigura. 


Den su opinion, Groeneveldt 
ta sigura cu e no a maltrata su 
cacho, ni a dal e, ni a bati e. 
E ta afirma cu e tabatin mas 
cacho den su cura di cas cu 
tambe tabata mara y tabatin e 


mesun cadena y otronan ta- 
bata los, segun e ta conta. 


E ta continua splica cu e mes- 
ter a mara su cacho pa motibo 
cu den su bario tin problema 
y ta zundra over e cachonan 
cu tabata los. “A yega un pun- 
to cu mi tabata traha asina 
hopi, mi ta asina bezig cu m’a 
mara un par di cachonan cu 
nan tabata keha mas tanto di 
dje. Lamentablemente esey a 
pasa den mi cura, for di day 
one mi a tuma mi responsabi- 
lidad, mi a bisa Luna Founda- 
tion kico por haci? Den kico 
mi por aporta of paga pa asina 


mi por tuma over mi cacho 
“Blaky,” esey ta su nomber.” 


Groeneveldt ta señala cu e 
cacho su nomber a wordo 
cambia y comercialisa pa 
“Khaleesi” y segun e ta splica, 
“loke a pasa ta duel mi, paso- 
bra mi no ta un persona cu ta 
maltrata animal, mi ta stima 
bestia. Den total mi tin 11 ca- 
cho, conenchi, pisca, turtuga. 
Si mi tabata un ‘animal killer’ 
mi no tabatin tanto bestia na 
cas.” 


Tambe el a sigura cu for di 
aña pasa y 17 di januari ul- 
timo, el a pidi ayudo pa cu un 
par di cacho, unda e ta señala 
cu “lamentablemente mester 
a cuminsa mara un par, paso- 
bra nan ta cacho cu no ta keda 
keto. Nan ta mucho hyper y 
esey ta loke a pasa. E no ta 
algo cu mi a haci planifica, e 
cacho a wordo neglisha. Mi 
no ta na cas hopi at all, mi a 
spera cu hendenan cu tabata 
na cas por a haci esey y cuida 
nan. Ta duel mi hopi con e 
cos a cambia y el a bira, mi 
curason ta lamenta di tur e 
sucedido aki.” 


Pa loke ta trata e caminata cu 
varios fundacion cu ta en- 
carga di rescata animal a haci 
fin di siman ultimo den hon- 
or na “Khaleesi” – manera e 
cacho a keda conoci – segun 
Groeneveldt tabata pa consci- 
entisa pa motibo cu “tin hopi 
negligencia cu ta pasando den 
tur aspecto akinan. Ta duel 
mi cu a mi ta esun cu ta un 
figura publico, cu tur hende 
mi conoce, a lastra mi asina 
ey; OK, pero haciele ora hen- 
de no ta neglisha solamente 


bestianan sino tur cos cu tin,” 
el a bisa. 


Siman pasa tambe a bira con- 
oci un caso di un otro cacho 
cu tambe a muri debi na con- 
secuencianan di maltrato y pa 
esaki Groeneveldt a indica cu 
esey ta un otro negligencia 
grandi. “Dicon nan no a las- 
tra e persona ey? Dicon nan 
no a ponele riba Facebook y 
no a caba cune manera a pasa 
cu mi? Mi ta un hende cu ta 
traha duro y mi ta purba bay 
dilanti, nos tur tin debe y cos- 
nan pa paga. Aruba ta dificil, 
pero awor a haciele mas difi- 
cil. Ban enfoca en general, 
riba tur nos animal cu ta den 
negligencia, negligencia ta 
pasa den tur aspecto, cu nos 
mayornan, cu hende grandi, 
cu muchanan cu ta wordo 
abusa; pasobra si ami ta un 
abusador di animal, dicon bo 
a bay cu un so e dia ey y no a 
bay cu tur?” 


El a señala cu el a logra pa- 
pia cu Zoey Conijn di Luna 
Foundation y cu Crijojo 
Trappers Aruba y el a duna al- 
gun cacho pa nan bay cu nan, 
“pero mi a pidi pa bay cu tres 
cu ta esun ultimo cu a bay. 
Esey ta e yudansa cu mi no ta 
compronde y mi tin otro ca- 
chonan na cas awor.” 


Igualmente, Groeneveldt ta 
sigura cu esaki no ta e unico 
caso cu a pasa sino cu tin hopi 
mas. “Di casonan mas erg cu 
esey, pero pakico usa a mi, mi 
historia, mi cacho pa comer- 
cialisa esaki pa haci politica- 
mente, economicamente, di 
tur sorto di formanan. [Djis 
enfoca] riba e parti impor- 


tante cu ta conscientisa nos 
ciudadanonan. Tur hende na 
Aruba cu e waya largo no ta 
bon, pero ya, nos tin cu mara 
nos cacho si bo no tin un luga 
adecua pa nan core rond.” 


El a menciona cu su situacion 
financiero a bay atras. “Lam- 
entablemente 95% di hende- 
nan a cancela mi contractnan, 
tur sorto di cos cu mi ta haci 
diariamente. E ta hopi tristo 
cu a usa mi persona pa esaki y 
e noticia mes a wordo cambia 
pa ataca mi persona y haci cos 
hopi pio pa mi bida personal, 
cu hasta menasa di morto mi 
a haya di hendenan cu mi ta- 
bata yuda,” el a declara. 


Manera Bon Dia Aruba a in- 
forma recientemente, auto- 
ridadnan ta bezig cu e caso 
aki y pa esey Groeneveldt a 
sigura cu “mi no sa si e ta bay 
asina leu, pero si ta bay asina 
leu ya, mi ta para p’e. Mi ta 
para pa loke a pasa na mi cas. 
Nan a drenta den mi cas sin 
mi permiso pa rescata e ca- 
cho, por lo menos nan por a 
yama mi. Tur hende ta con- 
oce mi cachonan den bario, 
mi no mester a tene asina 
tanto y mi tabata kere mi ta- 
bata haciendo the right thing, 
pero el a bay fout.” 


“Mesun esfuerso cu a haci, 
dramatisacion, cana rond y 
haci T-shirt, protesta y ataca 
mi di tur sorto di manera, mi 
kier sa pueblo si asina con mi 
ta sinti aworaki pa un fout mi 
a wordo haci, si asina ta haci- 
endo cu tur otro hendenan.” 


Aunke e ta sigura cu tabata 
su fout, sinembargo, den 
e potret cu a bay viral por a 
mira e daño den e nek di e 
cacho cu tabata basta grandi, 
pa e motibo ey a puntra: si 
tabatin hende na cas, manera 
e ta sigura, con e situacion a 
caba di e forma ey, cu hasta e 
weso di su nek tabata mustra? 
Pa esaki, Groeneveldt a sigura 
cu “den cas nos tin hendenan 
cu ta bin y bay, normalmente 
semper tin hende na cas, sem- 
per tur tabata apoya mi cu tur 
e animalnan, mi no por splica 
kico exactamente a pasa paso- 
bra mi no tabata t’ey, e ta un 
negligencia y mi ta para p’e.” 


Pa finalisa, el a laga como 
mensahe “Pueblo di Aruba 
ban stop di caba cu otro, ban 
stop di haci e situacionnan 
of dolor di otro hende un 
sensacion of politico, enfoca 
riba loke ta mas importante y 
please wak bo mes y wak bo 
cas.” 

Trahadonan di Departamento di Aduana Aruba a bisa ta basta 
Walkout pa situacion na edificio no adecua pa trahadonan 


Ayera trahadonan di De- 
partamento 
di 
Aduana 
Aruba a “walkout” pa mo- 
tibo di e situacion cu nan 
ta pasando aden pa hopi 
aña caba, den un edifi- 
cio cu no ta adecuado pa 
traha. Tanto director di 
Departamento di Aduana 
Aruba, Roderick Croes y 
presidente di Sindicato di 
Aduana Aruba (SADA), 
Edward Maduro, a trece 
pa dilanti e situacion cu 
tin e trahadonan hopi 
malcontento. 


Croes a splica cu for di 2015 
caba nan a muda den e edi- 
ficio aki. El a recorda cu e 
tempo ey tabatin problema 
cu e edificio bieu, tabatin 
schimmel, bestia y diferente 
cos den e luga cu no tabata 
haciele apto mas pa e traha- 
donan. 


SVB a traha un rapport y 
esaki a sali malo pa salud di 
hende y e ora a dicidi di busca 
un otro luga. Croes a indica 
cu no tabatin mucho luga 
adecuado pa nan por a traha 
y na final nan a muda den e 
luga actual, cual mester tabata 
algo temporario, pero ya nan 
ta bay haci nuebe aña den e 
edificio aki. 


El a sigui splica cu nan a in- 
forma caba di e problemanan 
cu tabatin. Por ehemplo den 
luna di januari tabatin prob- 
lema cu e WC, diferente bi- 
aha tabatin problema cu e 
WC, pero den luna di januari 
el a bay over te cu trahadonan 
mester a bay cas. Tin prob- 
lema cu e airconan tambe y 
aunke tin airco nobo for di 
dos luna pasa, toch e mesun 
problema ta keda cu e com- 
pressornan ta daña. 


“E edificio mes no ta adec- 
uado pa traha. E indeling no 
ta bon pa traha y nos a bin 
haya schimmel tambe akiden. 
P’esey mes nos ta trahando 
duro pa nos por yega na un 
solucion pa esaki. E edificio 
nobo mester a cuminsa caba, 
pero durante tempo tabatin 
diferente obstaculonan cu a 
bin dilanti,” Croes a resalta. 


El a remarca cu for di 2021 a 
bisa minister encarga cu nan 
mester muda den un otro 
luga pasobra nan no ta trah- 
ando den edificio aki manera 
mester ta. El a subraya cu e ta 
malo pa eficiencia y efectivi- 
dad y aworaki nan a tuma de- 
cision pa cuminsa traha riba 
algo. 


Croes a indica cu na caminda 
varios biaha tabatin diferente 
punto cu tabata stroba nan 
di bay dilanti, pero aworaki, 
segun el a splica, nan ta wak 
cu tin luz na caminda y el a 
bisa cu segun el a compronde 
DOW ta wardando un firma 
pa nan por aproba, y DWZ 
ta trahando riba e parti di e 
contract pa nan por cuminsa 
traha riba un edificio nobo pa 
Departamento di Aduana. 


“Nos tin cu busca un luga 
miho pasobra den pasado nos 
tabatin caba e situacion cu 
nos a wak hopi edificio pero 
nan no ta adecuado pa traha. 
Den tur esunnan no adec- 
uado nos a scoge esaki pa bin 
aden, menos adecuado, e ta- 
bata temporario, pero el a bira 
ocho, casi nuebe aña cu nos 
ta aden caba y a yega tempo 
pa nos bay afo,” el a remarca. 


Edward Maduro, presidente 
di SADA, tambe a subraya 
cu e situacion cu e edificio 
a bira “di mas” caba pasobra 
e mester tabata temporario, 
supuestamente tres aña pa- 
sobra mester a keda cla cu un 
edificio nobo, pero nuebe aña 
despues, el a señala, e tereno 
no a wordo rosa ainda. 


“No obstante esey nos tin cu 
bisa cu loke ta pasando aki ta 
inaceptable. No por ta asina 
cu constantemente bo ta haya 
situacion cu airconan ta daña. 
Awe un oficina ta calor, ma- 
ñan otro ta calor, despues 
di dos siman e otro ta calor. 


Manera di bisa un wega e ta 
cua oficina ta calor,” el a spli- 
ca. 


Manera a wordo indica varios 
biaha caba, el remarca cu e 
edificio actual no ta un edi- 
ficio apto mirando cu no tin 
niun tipo di ventilacion y ora 
cu airco daña e lugar ta bira 
calor, benauwd y e por afecta 
e hendenan cu ta sufri di pre- 
sion of hende cu ta sufri di un 
of otro malesa cu por wordo 
afecta den un situacion difi- 
cil. 


El a enfatisa cu no ta e prob- 
lema cu airco solamente, el a 
enfatisa cu tin un problema 
cu rioolering tambe. Ya caba 
den e aña aki, menos di cuater 
luna, dos biaha trahadonan 
a wordo manda cas pasobra 
WC ta bay over, sushi ta sali y 
e holor ta insoportabel. 


“Kiermen e ta algo inhuma- 
no, no higienico sigur. E ta 
inhumano, e no ta na su lugar 
con e hendenan aki ta wordo 
trata pasobra ora bo ta un 
doño di trabao bo tin cu zorg 
pa bo tin un luga adecuado y 
mi ta bisa locual ta pasando 
aworaki sigur ta algo cu nos 
no ta acepta,” el a subraya. 


Maduro a splica cu minister 
ta na altura y cu varios biaha 
nan a informa minister ariba 
e situacion. 


El a enfatisa cu mester bin un 
solucion y no un solucion di 
pone pleister, pero un solu- 


cion cu ta bisa cu e luga no 
ta adecua mas y cu mester 
cuminsa busca un caminda 
pa manda e hendenan di Ad- 
uana pa traha. 


El a indica cu tin mas departa- 
mento di gobierno den e edi- 
ficio, pero mayoria di nan a 
sali y a haya otro edificio cu ta 
mas adecuado. “E no mester 
ta un luga nobo pero e mes- 
ter ta un luga adecua, renoba 
cu bo por conta cu bo ta bay 
traha tur dia cu no ta bay tin 
problema cu airco, problema 
cu rioolering,” el a resalta. 


Maduro a menciona cu den e 
dianan ki awa no ta yobiendo, 
pero ora awa yobe duro tin 
un problema grandi pafo di 
e edificio caminda e awa di 
rioolering, e nivel di awa di 
ta subi, nan no por baha for 
di auto. 


“Kiermen ta hopi cosnan cu 
tin ta pasa y bo ta bisa tiki 
tiki e hemchi ta yena y awe e 
hemchi a bay over y hende- 
nan a bisa ta basta, nos tin cu 
manda un señal bisa cu nos 
no ta acepta esaki mas y e cos 
ta cu minister ta na altura di e 
situacion,” el a agrega. 


E edificio en cuestion no ta 
un edificio di gobierno, e ta 
un edificio priva y Maduro a 
bisa cu segun el a compronde 
e huur di e edificio a subi. 
El a indica cu si e doño kier 
aumenta huur y duna e servi- 
cio asina, dos opcion tin, of e 
doño no kier gobierno huur 


mas of e ta buscando manera 
di bende gobierno e edificio. 


El a subraya cu hopi cos tin 
cu ta pasando y nan no sa te 
ki dia e ta caba. El a indica cu 
aunke e edificio ta priva, ta 
gobierno mester pone pre- 
sion pa un solucion. 


Maduro a splica cu e ta na su 
luga pa nan sinta cu e direc- 
tor, a pesar nan sa cu e no ta 
bay haci mucho, mas pronto 
posible pa papia di e asunto 
pasobra esey ta loke pasa den 
pasado na e oficina principal. 


“E hemchi a keda yena te ora 
cu el a bay over y nos a bisa 
no por, ta basta. E tempo ey 
tabatin otro directiva di sin- 
dicato, pero mesun situacion 
pa problemanan. Aworaki ta 
otro luga pero mesun prob- 
lemanan atrobe,” el a remar- 
ca. 


El a expresa cu ta lamentable- 
mente cu cada biaha ta warda 
te ora sindicato y su miem- 
bronan pone presion pa por 
bin un solucion. 


“Esey no ta e manera cu un 
bon dunador di trabao mester 
maneha su departamentonan. 
Abo tin cu haci esey. Si abo ta 
sinta bon den un oficina nobo 
cu airco bon, cu bo sa cu e 
luga ta nobo no tin schim- 
mel, bo no tin problema. Mi 
ta sigur cu si tin mandatario 
sinta ki den mi ta sigur cu e 
cos no ta yega asina leu,” el a 
enfatisa. 

Gobierno no kier resolve... 
Problema di migrante...? 


Porfin a yega asina leu cu parlamento di Aruba 
a logra tene un reunion cu e ministro encarga 
cu Labor y migracion, encuanto e tema di 
migrante indocumenta. Un tema cu pa varios 
aña regularmente ta bolbe den atencion 
publico pero cu no ta parce di ta avanza den 
nada. E atencion no ta bin solamente di banda 
di politica y prensa, sino tambe di organizacion 
cu lazo internacional cu ta atende asunto di 
migrante den nos region y globalmente. Den 
tur esey nunca a bin realmente un cambio 
den maneho di e tema, o mejor dicho e falta 
di maneho den esaki, unda gobierno, cu tin 
den su poder e cifranan clave cu cual por 
duna claridad na comunidad, semper a scoge 
pa tene e datonan aki confidencial, cu otro 
palabra: ‘scondi’. 


Na mas cu un ocasion e medio aki a trece 
dilanti cu desde mas di 30 aña pasa gobernacion 
di Aruba ta dispone di e datonan digital di tur 
stranhero cu ta drenta e pais di forma legal, 
sea via aeropuerto o waf. Nunca a permiti, 
asina leu cu nos conocimento ta yega, pa 
haci uso di e datonan aki pa haya mihor vista 
riba e poblacion indocumenta cu tin na nos 
isla. Pa mayor claridad: di tur e personanan 
cu a drenta y nunca a sali, ta conoci tur dato 
personal, nomber, fam, fecha y lugar (pais) di 
nacimento, nacionalidad, lugar di procedencia 
di emision di pasaporte, y promer adres di 
estadia na Aruba. Intento di empleado publico 
cu tabata sa di kico nan tabata papia, pa usa 
e base di dato aki pa formula mihor maneho, 
a keda obstaculiza por ehemplo pa e propio 
promer ministro na mando na aña 2000, na 
momento cu un comision preparatorio pa 
introduccion di AZV tabatin mester di mas 
vista riba e tamaño di migrante ilegal, cu ora 
nan ta den necesidad di cuido di salud, di tur 
manera ta bira responsabilidad di gobierno; 
esey pa tratado internacional. E promer 
mandatario a nenga redondamente di haci uso 
di e datonan aki, bao di e pretexto cu esey lo 
a viola derecho di privacidad di e migrante. 
Claro cu ningun hende a yega di tende un 
argumento asina ridiculo, pasobra ni nos mes 
como ciudadano legitimo no por tabata sa ki 
proteccion nos privacidad tabatin na man di 
gobernacion, pero na final di e asunto ningun 
cifra a subi mesa. Den e mas di dos decada 
despues nunca nos a yega di tende cu algun 
comision o departamento gubernamental a 
haya acceso na e datonan aki pa por calcula con 
grandi e problema di migrante indocumenta 
ta. Bunita cu awor di banda di un organizacion 
internacional cu ta asisti Aruba den e asunto 
di migrante aki, ta menciona un cifra di 5.000 
migrante cu ta trahando, pero si otro ta desea 


di bisa cu ta 10.000 nan ta, nos no tin un base 
pa valora ningun di e dos opinionnan aki. E 
tristo realidad ta anto cu parlamento ta logra 
yega na papia tocante e tema, pero den bashi 
pasobra no tin un base drechi di cifra pa 
sustenta esaki. 


Nos tin anto mas di trinta aña den e asunto di 
migrante aki, cu mes tanto aña di secretismo 
di banda gubernamental, y nos mester kere cu 
awor de repente nos ta bay en berdad goza di 
e transparencia cu nan, tur gobierno, tabata 
priminti pero nunca a cumpli? Nos ta kere 
cu no, pasobra nos no ta mira ningun señal 
cu ta mustra cu e gabinete actual tin algun 
deseo di realmente ataca e problema aki, salvo 
e posicion di e ministro encarga cu labor y 
integracion. E mandatario aki naturalmente 
tin su motibo pa propone un tipo di amnistia 
general pa henter e grupo. Esaki lo por tin 
como consecuencia cu e por alza su mes te 
na nivel di e ‘eterno salvador di migrante’, y 
cu segun nan bira ciudadano Hulandes y tin 
derecho di voto, esaki por crea e base di apoyo 
electoral cu nunca e tabatin bao di e poblacion 
local. E interogante no ta si ta legitimo pa e 
desea di logra esaki como politico; e pregunta 
grandi ta pakico esey mester sucede memey 
di un scuridad encuanto e situacion real di e 
grupo aki, y sin duna mas claridad ta con ta bay 
ehecuta un pordon general asina pa persona 
indocumenta. Ta bay hacie pa Venezolano so, 
cu pa gran parti no ta registra como refugiado? 
Si no ta pone regla bon cla pa evalua e 
casonan, e asunto aki por hiba nos na otro ola 
di corupcion den e asunto aki, cu pa tanto aña 
ta un di e fuentenan mayor di corupcion, sin 
cu ningun dia nos a mira un maneho concreto 
cu ta duna confianza cu realmente ta haciendo 
algo pa combati e cancer di corupcion den e 
proceso di permiso di estadia. 


Finalmente, 
ta 
dificil 
comprende 
kico 
realmente oposicion kier logra den e asunto aki. 
E acostumbrado ritual di propone un mocion 
di desconfianza, a pesar cu nan tin razon cu e 
ministro concerni no ta parce capaz di hiba un 
maneho adecua y transparente, no ta yuda pa 
trece mas claridad den e asunto. Te ainda nos 
no ta tende exigencia di un moratorio di mas 
acomodacion turistico; no solamente di hotel 
y condominium, sino tambe regulacion di e 
mercado di loke ta e mercado di ‘Airbnb’. Si 
nos mira kico ta pasando den otro pais unda 
exceso di turismo ta birando un problema, 
nos por mira caba kico lo bay sucede aki, y 
gobierno ta keda nenga di declara unda nan 
limite realmente ta. 

Leonardo Figaroa: Periodismo di calidad ta raporta hechos y tur banda 
di medaya 


Politico Leonardo Figaroa 
a reacciona riba comen- 
tarionan di corant Solo 
di Pueblo, cu a critica su 
ponencia den un remitido 
anterior, den cual Figa- 
roa a propone cu gobier- 
no mester duna retiro na 
2mil ambtenaar. 


Tocante e propuesta di Fi- 
garoa, Solo di Pueblo a co- 
menta: “E pregunta clave cu 
Figaroa no a splica ta: Unda e 
ta cuminza? Na cual departa- 
mento? Y con e ta bay tene e 
aparato publico pa sigui duna 
servicio? 
Tin ves ta facil pa papia coy 
loco, of mihor bisa; Ora bo 
ta pafor di Gobierno, tur cos 
por!” 


Riba esaki, Figaroa a reaccio- 
na bisando: 
Mi a drenta politica pa par- 
ticipa na e plataforma mas 
grandi cu tin na Aruba. Elec- 
cionnan di 2025, pa por ta un 
simbolo di innovacion pa e 
hoben studiante, hoben em- 
presario, comercio, tatanan y 
mamanan di famia, pensio- 
nado y Aruba completo. E ta 
exigi di mi como politico pa 
cada biaha busca hopi bon pa 
sa kico mi ta papia ariba dje. 
Esaki ta un tema cu pa mas 
di 5 aña mi tin ta prepara mi 
mes. Pa mi politica ta un arte 
bunita unda dialogo ta e base 
fundamental, debate ta e in- 
strumento pa nos por yega 
na proposicionnan solido, 
realistico pa salvaguardia e 
interes y bienestar general di 
Aruba. 


Trias politica y Prensa? 
Na 2021 e tema di Trias po- 
litica tabata uno cu a bin ariba 
debi na e forma con no tur 
ora e la wordo bon splica. 
In “a nutshell” gobierno tin 
hopi poder cu Aruba su elec- 
torado ta duna gobierno door 
di vota durante eleccion. E 
voto ey ta e pilar fundamen- 
tal cu nos leynan y democra- 
cia ta hustifica tur decision cu 
keda tuma,tur esaki ta regla 
den nos Staatsregeling. 


- Parlamento ta legislador, 
esaki kiermen traha ley y 
tambe tin e tarea di keda su- 
pervisa gobierno, tarea con- 
trolativo. Paso parlamento 
ta representa Aruba, a nos ta 
vota pa e miembronan (21 pa 
ta exacto) traha den nomber 
di pueblo. P’esey capitulo 3, 
Staten. 
- Articulo III.1 ta bisa: De 
Staten 
vertegenwoordigen 
het gehele Arubaanse Volk. 
-Gobierno tin e tarea ehecu- 


tivo, segun ley pa ehecuta 
locual parlamento bis’e. Es- 
aki ta un discusion politico 
pasobra den realidad e no ta 
sucede, pero un articulo pa 
un otro momento. 
- Door di e tarea compleho 
cu gobierno a haya primordi- 
almente riba e tema di medio 
ambiente, derecho social y 
salubridad, gobierno tambe 
a bira un co-legislador. Pen- 
sa riba un landsbesluit cu ta 
keda firma door di Minister- 
raad (Conseho di Minister). 
- Poder di huesnan, e organo 
hudicial ta unda e ciudadano 
por acudi si e ta sinti cu riba 
su derechonan a ser trapa. 
Nos tin huesnan imparcial y 
completamente 
independi- 
ente. 


Esaki ta e famoso checks and 
balances cu tin cu percura cu 
e contract social cu ta e con- 
fiansa di pueblo den su rep- 
resentantenan ta wordo sal- 
vaguardia. 


E di 4 poder den un estado di 
democracia 
Prensa, prensa ta e voz di 
pueblo. Nan ta e personanan 
cu ta cana den pueblo, cu ta 
den cada momento cu pueb- 
lo y nan ta raporta y informa 
pueblo di Aruba tocante tur 
sucedido pa asina abo como 
ciudadano por sa kico ta pas- 
ando riba nos isla. E trabao 
di un periodista ta exigi cu e 
tin cu mantene su mes na e 
Global Charts of Ethics, esaki 
ta un total di 16 punto cu tin 
cu garantisa cu e trabao di pe- 
riodistanan rond mundo ta 
confiabel. 


Solo di pueblo su integridad 
ta 0.0 
Ainda e lucha contra un 
plataforma cu ta defende e 
gobierno y cu ta pensa cu 
por trapa riba cualkier per- 
sona pasobra nan ta Solo di 
Pueblo ta continua. Nan 
sigur a bati na e adres bon 


robes. Como politico mi ta 
un hoben serio cu a drenta 
pa cambia mentalidadnan, 
propone e solucionnan dificil 
cu ningun otro politico kier 
papia ariba dje y percura cu 
den dialogo nos por yega na 
un proposicion concreto cu 
menos consecuencia nega- 
tivo pa e interes publico. Cu 
Sr. Edmond Croes ta cambia 


e contexto di mi palabranan, 
sin puntra mi pa un reaccion, 
sin invita mi pa un entrevista 
pa asina mi por splik’e con 
nos ta bay yega na e cambio 
ambicioso aki, anto e ora ey 
mi lo por conclui cu no tin 
integridad den su persona. E 
lo por yama su mes un peri- 
odista? Mi ta curioso pa por 
wak ki diploma e tin y si e ta 
sigui manehonan internacio- 
nal manera e Global Charts 
of Ethics. Un personahe 
populista cu tin cu sali na 
defensa di su gobierno, paso 
tin interesnan personal, eco- 
nomicamente mara tras di e 
gobierno aki. 


Aruba nos tin cu exigi di tur 
hende pa nos tin nos nor- 
manan y balor in check, di 
prensa nos tin un tarea me- 
sun cos cu nan ta controla 
nos como politico, pa señala 
informacionnan 
incorecto 
cu nan ta publica cu no ta 
cuadra cu e realidad. E lucha 
contra populismo ta conti- 


nua, Aruba nos proposicion 
ta un contracto social politiea 
nobo. Nos ta keda positivo cu 
nos ta logrando nos obhetivo: 
Un dialogo nacional! 


Pa cu esaki, e medio a reac- 
ciona bisando: “Relaciona 
cu su acusacion cu nos no 
ta cumpliendo cu standard 
di periodismo of decencia 
o etica di periodismo, nos 
no ta di acuerdo cune. Nos 
semper a mantene integridad 
y obhetividad den nos cobe- 
rtura periodistico y nos no a 
cambia nada nada di su men- 
sahe original. Nos a publica 
su punto number 1, intacto. 
Solo di Pueblo ta sigui com- 
prometi pa duna noticia im- 
parcial y nos ta invita Figaroa 
of cualkier otro individuo pa 
comunica cu nos si nan tin 
cualke preocupacion riba nos 
cobertura. Hunto nos por 
traha pa garantisa cu tur voz 
ta wordo scucha na manera 
husto y preciso.” 

Casonan di tos ferino ainda ta halto, posible caida entre muchanan 


(NLTimes)—Aproxima- 
damente 1,800 reportahe 
nobo di tos ferino a ser 
registra den Hulanda du- 
rante e prome dos siman 
di april, segun Rijksinsti- 
tuut voor Volksgezond- 
heid en Milieu (RIVM). E 
cifranan, publica ayera, a 
aumenta e total pa e aña te 
cu 5,305, un cantidad halto 
compara cu e añanan an- 
terior. Tabatin algun señal 
cu por tin un caida den 
caso entre mucha jong, 
ken a tabata mas afecta pa 
un infeccion. 


E cifranan nobo for di RIVM 
a ta inclui hende cu por a 
contrata e infeccion bacte- 
rial mas trempan. Tambe e 
tabata inclui informacion to- 
cante algun individualnan cu 
tabata diagnostica mas trem- 


pan, pero tabatin un retraso 
den manda e informacion pa 
RIVM. 


Aproximadamente 50 repor- 
tahe for di e data mas recien 
ta relaciona na baby. Esey a 
trece e total pa e aña na 267 
caso, di cual casi mita mester 
a ser hospitalisa. E malesa ta 
specialmente peligroso pa 
muchanan jong. Al menos 
cuatro baby a fayece como 
resultado di e malesa na co- 
mienso di aña, segun RIVM a 
anuncia mas prome. RIVM a 
expresa preocupacionnan to- 


cante e caida den gradonan di 
vacunacion den e pais. 
E cantidad total di casonan 
nobo di tos ferino entre e 
muchanan mas jong na Hu- 
landa a cay despues di a yega 
su peak mas halto den añas. 
Cifranan tambe publica ayera 
pa centro di investigacion di 
salud Nivel a mustra cu dok- 
ternan ta mira menos pashent 
te cu cuatro aña di edad cu tos 
ferino compara cu e siman- 
nan prome. 
E centro a nota si cu e tamaño 
di e muestra tabata mas chiki- 
to compara cu siman pasa 


como cu un organisacion cu 
normalmente ta colecta data 
for di varios oficina di dokter 
no por a haci esaki pa e oca- 
sion aki. A pesar di esey, ta- 
batin 15 caso reporta pa cada 
100,000 mucha den e grupo 
di edad mas jong. Esaki ta en 
general mas halto compara cu 
e añanan anterior. 
E cantidad di caso a aumenta 
un tiki pa muchanan entre 5 
pa 14 aña. E total a subi for 
di 16 p 17 mucha pa cada 
100,000, ken tabata diagnosti- 
ca cu tos ferino den e ultimo 
simannan. 


(AP)—Un estudio nobo 
ta bisa cu un hende muhe 
Africano tin 130 biaha mas 
chens pa muri di un em- 
baraso y complicacionnan 
di nacemento compara cu 
un hende muhe den Eu- 
ropa y Norte America, se- 
gun e fondo di poblacion 
di e Organisacion di Na- 
cionnan Uni (ONU) a re- 
porta diaranson mientras 
e ta adverti cu e buraco 
den desigualdad den salud 
y derecho sexual y repro- 
ductivo global ta birando 
mas grandi. 


E rapport “State of World 
Population” di UNFPA tam- 
be ta calcula cu casi 500 mor- 
to materno pa dia ta tuma 
luga den paisnan cu crisis 
humanitario of conflicto, y 
ta mustra cu hende muhe di 
descendencia Africano den e 
continente Mericano tin mas 
chens di muri compara cu 
hende muhe blanco. 


“Logronan global den salud 
y derecho sexual y reproduc- 
tivo durante e ultimo 30 aña 
ta ser stroba pa un berdad 
mahos—miyones di hende 
muhe no a beneficia pa via 
di ken nan ta of unda nan a 
nace,” e fondo a bisa den un 
declaracion. 


Director ehecutivo di UN- 
FPA, Dr. Natalia Kanem, a 
bisa cu e gradonan di em- 
baraso inespera a cay cu casi 
un kinto desde 1990 y e gra- 
do di morto materno a cay pa 
mas cu un tercer desde 2000. 
“Pero 
desigualdad 
dentro 
di nos sociedad y sistema di 
salud ta birando mas grandi, 
y nos no a priorisa adecua- 
damente pa yega na esnan 
cu a keda atras,” el a bisa. 
Mehoracionnan den salud 
a beneficia mas tanto hende 
muhe rico y miembronan di 
gruponan etnico cu miho ac- 


ceso na cuido, e fondo a bisa. 


Kanem a gaba algun progreso: 
Mas cu 160 pais a implemen- 
ta leynan contra violencia do- 
mestico, y “legislacion contra 
sexualidad LGBTQIA+” cu 
prome tabata presente am- 
pliamente, a ser anula. Awo 
solamente un tercer di pais- 
nan tin leynan asina. 


Mientras el bisa cu e “acu- 
erdo mundial” a resulta 
den logronan asina, Kanem 
tambe a adverti: “Reproduc- 
cion humano awo ta birando 
un asunto politico. E dere- 
chonan di hende muhe, mu- 
cha muhe y hende di genero 
diverso ta e victima di retra- 
sonan creciente.” 


“Y asina mes, awe, e progreso 
ey ta birando mas slow. Por 
medio di hopi medida, el a 
para completamente,” el a 
bisa. “Reduccionnan anual 
den morto materno a para. 
Desde 2016, mundo a haci 
cero progreso pa salba hende 
muhe for di mortonan pre- 
venible den embaraso y nace- 
mento.” 
E sistemanan di salud awen- 
dia ta debil,” Kanem a agrega. 


“Nan a ser stroba pa desigual- 
dad di genero, discriminacion 
racial y pa mal informacion.” 
E fondo a haci un yamado 
pa inversion nobo den salud 
sexual y reproductivo, como 
tambe mehoracionnan den 


educacion di sexualidad, stop 
violencia di genero y “trece 
un fin na necesidadnan no 
cumpli pa anticonceptivo”— 
un problema cu a causa divi- 
sion den algun pais. 
Bao di e termino di ex-pres- 


idente 
Mericano 
Donald 
Trump, Merca a para e fondo 
pa UNFPA principalmente 
debi 
na 
preocupacionnan 
tocante abortus—kitando e 
fondo di dies miles di dollar 
durante cuatro aña. 


ONU ta reporta cu e buraco den desigualdad di salud sexual y 
reproductivo global ta birando mas grandi 

Aruba, Corsou y Sint Maarten lo vota den e eleccion di Parlamento 
Europeo 


(CuracaoChronicle) 
- 
Residentenan di Aruba, 
Corsou y Sint Maarten cu 
nacionalidad Hulandes lo 
tin e oportunidad di vota 
den e eleccion parlamen- 
tario di aña 2024 Europeo. 
E poblacion Hulandes lo 
haci su voto pa un parla- 
mento nobo dia 6 di juni e 
aña aki. 


Solamente adultonan cu tin 
mas di 18 aña pa dia 6 di juni 
por vota. Caribbean Nether- 


lands National Office a re- 
porta cu residentenan di Aru- 
ba, Corsou y Sint Maarten, e 
3 paisnan Caribense dentro 
di Reino, ta rekeri di registra 
prome. Esaki por ser haci via 
e website www.stemmenva- 
nuithetbuitenland.nl. Regis- 
tracion mester ser completa 
pa dia 25 di april. Pa fin di 
mei, e votadornan lo ricibi 
confirmacion si e registracion 
tabata exitoso. 


Te cu dia di awe, 2,577 resi- 


dente di e islanan a registra pa 
e eleccion di Parlamento Eu- 
ropeo. Mundialmente, mas 
di 97,000 ciudadano Hulan- 
des cu ta biba den exterior lo 
duna nan voto e eleccion aki. 


Stacionnan di vota lo ser hab- 
ri na Oranjestad, Willemstad 
y Philipsburg. Pa mas infor- 
macion, Voters Abroad Team 
di Den Haag ta disponibel 
ambos via telefon y e web- 
site pa brinda servicio tocante 
registracion y votacion. 


E lider di partido PAR ta bisa cu HAP 
mester ser reorganisa pa garantisa cuido 
di calidad 


(CuraçaoChronicle) - Se- 
gun e lider politico di e 
partido PAR, Quincy Gi- 
rigorie, riba dia 1 di janu- 
ari HAP a habri su por- 
tanan y esaki tabata un 
paso necesario pa sigura 
e continuidad di cuido 
medico primario na Cor- 
sou despues di orario di 
trabao y den fin di siman. 


Sinembargo, ta birando apa- 
rente cu a causa di decision- 
nan cu e minister di salud a 
tuma, dokternan di HAP ta 
encontrando problema pa 


adecuadamente acomoda e 
pashentnan cu presenta den 
un manera responsabel. 


Desde e apertura di HAP, 
aproximadamente 
3 
luna 
atras, tabatin varios caso unda 
e dokternan di cas, servicio- 
nan di emergencia y pashent- 
nan a keha tocante e manera 
cu HAP ta funciona y inter- 
veni, ademas di 3 caso unda 
individuonan a ricibi trato 
cuestionabel. 


Segun Girigorie, pa HAP 
por ta berdaderamente efec- 


tivo, un evaluacion rapido 
cu stakeholder manera CV, 
Departamento di Emergen- 
cia di CMC y VMCS mester 
ser ehecuta pa por sigura un 
fluho responsabel di experti- 
cio y conocemento dentro di 
HAP. Esaki lo permiti e doc- 
ternan trahando na HAP pa 
continuamente desaroya nan 
mes y asina sigura e calidad di 
cuido na Corsou. 


Cuido medico ta den desar- 
oyo continuo y pa e motibo 
aki desaroyo constante ta un 
necesidad global. 


Mas di 20 porciento di scolnan Hulandes ta “inadecua” 


(NLTimes) - Mas di 20 
porciento di scolnan na 
Hulanda ta “inadecua” 
den termino di calidad di 
educacion, Educacion In- 
spectorate a bisa den su 
rapport anual State of Ed- 
ucation. “Den demasiado 
luga actualmente nos no 
ta ofrece e studiantenan e 
educacion y oportunidad- 
nan na cual nan tin dere- 
cho p’e,” e inspectorado 
a declara. E scolnan aki 
mester siña di e scolnan 
cu ta haciendo un bon tra- 
bao. 


E inspectorado a investiga 
e calidad di educacion na 
225 scol aleatorio y a haya e 
calidad inadecua na 182 por- 
ciento di e scolnan primario 
y 22.5 porciento di e scolnan 
secundario. Mita di e scol- 
nan studia tambe no tabata 
cumpli cu e standard pa edu- 
cacion den idioma, matemat- 
ica y ciudadania. 


E diferencia den e calidad di 


educacion ta amplio entre 
scolnan. “Mientras un scol 
tin exito den logra cu casi tur 
studiante ta yega e nivel pa 
idioma y matematica, otro 
scolnan ta logra esaki cu me- 
nos di mita di e studiantenan. 
Nacionalmente nos ta mira 
cu mas y mas studiante no ta 


maneha di manera suficiente 
e habilidadnan basico di idio- 
ma, matematica y ciudadania 
pa por funciona independi- 
entemente den sociedad.” 


E Inspectorado tambe a trece 
dilanti preocupacion tocante 
e “escasez di docente y lider- 


nan escolar.” Aki tambe, tin 
diferencia significante entre e 
scolnan. 


E ta momento ma tuma ac- 
cion urgente, e inspectorado 
a bisa, señalando cu el a trece 
dilanti e preocupacionnan aki 
pa añanan caba. Mientras cu 


e mercado di labor ta un de- 
safio pa atende, scolnan por 
siña di otro pa aumenta e cali- 
dad den otro maneranan. 


Pa motibo cu tin varios scol 
cu ta logra provee un educa- 
cion di bon calidad. 

Amsterdam lo prohibi e construccion di hotelnan nobo den e ciudad 


(NLTimes) - E liderazgo 
politico di Amsterdam a 
anuncia plan di esencial- 
mente prohibi e construc- 
cion di hotel nobo den 
henter e ciudad. 


Lo tin excepcionnan den e 
politica, e alcaldenan y conse- 
jalnan a bisa den un declara- 
cion diaranson. Apesar di 7 
aña di politica mas estricto 
contra hotel, dos decena te 
ainda ta den e etapa di plan. 


Ya caba tabatin un prohibi- 
cion riba e construccion di 
hotelnan nobo den varios 


areadi e ciudad, henter e ciu- 
dad awo lo bira un ‘no area’ 
pa hotel nobo. Loke si lo 
permanece ta e regla “new- 
for-old” cual ta nifica cu lo 
permiti e construccion di un 
hotel nobo si un hotel bieu na 
otro localidad cera. 


Amsterdam lo permiti esaki 
solamente si e cantidad di 
huesped cu por acomoda 
keda mescos, nificando cu 
un hotel chikito no por keda 
reemplasa pa un hotel mas 
grandi. “E ta preferibel pa e 
hotel nobo ta localisa pafo di 
e centro. Ademas, mester tin 


un mehoracion den calidad 
di e hotel, manera moderni- 
sacion y sostenibilidad,” e 
ciudad a declara. 


E municipalidad tin e meta 
di mantene e cantidad di tur- 
ista cu keda den e ciudad na 
menos di 20 miyon anual- 
mente. Den aña 2023, tabatin 
20,665,000 huesped na hotel. 
Esaki no ta conta e personan- 
an cu a keda den casnan, Bed 
& Breakfast of den crucero. E 
limite di 20 miyon persona pa 
aña a bini for di un peticion 
firma pa 30,000 ciudadano di 
e ciudad cu a haci yamado pa 


mas control riba e sector di 
turismo. 


“Sinembargo, apesar di e 
politica di hotel estricto, ho- 
telnan nobo te ainda ta bao 
construccion y un cantidad di 


hotel nobo ta ser agrega. Es- 
aki ta a causa di proyectonan 
cu ya caba a ricibi permiso,” 
ademas di localidadnan cu te 
ainda ta designa pa hotel. 


Ciudadanonan Hulandes ta ricibi conseho di sali for di Iran 


(NLTimes) - Gobierno 
Hulandes a adverti ciu- 
dadanonan 
Hulandes 
pa sali for di Iran asina 
cu nan por haci esaki di 
manera safe. E ministe- 
rio di asuntonan exterior 
a actualisa su advertencia 
tocante e pais diaranson, 
aunke den october di 2022 


el a pone Iran den e lista 
di paisnan considera un 
riesgo pa biaha. 
E decision di emiti e conseho 
aki ta a causa di e conflicto cu 
ta keda escala entre Iran y Is- 
rael. Un atake aereo di parti 
di Israel contra e mision dip- 
lomatico di Iran dia 1 di april 
a causa e fayecimento di 2 


oficial di Iranian Revolution- 
ary guard y 5 di nan emplead- 
onan. 


Inteligencia di paisnan den 
oriente siman pasa a mustra 
un mobilisacion cu ta au- 
mentando di e vehiculonan di 


ehercito di Iran. Esaki a causa 
cu varios pais, incluyendo 
Hulanda, a adverti tocante e 
posibilidad di atakenan como 
respuesta contra Israel. 
Hulanda a emiti un codigo 
cora pa no bishita Israel bao 
ningun circunstancia pa awo. 


Adicionalmente, e pais a bisa 
cu nan no por garantisa e po- 
sibilidad di organisa vuelonan 
di evacuacion pa esunnan cu 
dicidi di bishita of keda den 
e pais. E mesun advertencia a 
ser duna na tur persona den e 
3 region Kurdo di Irak. 


Senado ta vota contra 
aumento di minimum loon 


(NLTimes) - Manera a 
anticipa, un mayoria den 
Senado a vota contra un 
aumento adicional di 1.2 
porciento den e minimum 
loon riba diamars. BBB 
a anuncia siman pasa cu 
lo vota contra e ley cu ta 
regula e aumento, cual ta 
laga cla cu no lo tin un 
sosten di mayoria. 


BBB, VVd, SGP, CDA, JA21 
y FvD a vota contra e plan. 
E partidonan ta preocupa cu 
un aumento den e minimum 
loon lo ta un peso demasia- 
do pisa riba e negociantenan 
y pa e motibo aki por pone 
trabaonan den peliger. BBB 
tambe a señala e costo halto 
pa e tesoreria, bijstand cu ta 
conecta na minimum loon y 
e aumento di esaki. 


Minimum loon a aumenta 
considerablemente e añanan 
recien, ademas di e ahuste 


semi-anual regular pa infla- 
cion. Na comienso di e aña 
aki, el a aumenta cu 3.75 
porciento na 13.27 euro pa 
ora. Apesar di esaki, varios 
persona cu trabaonan cu ta 
paga tiki ta haya dificil cubri 
tur nan gastonan, e comite 
a conclui aña pasa despues 
di investiga si e grupo aki ta 
ricibi suficiente sosten. Un 
di nan recomendacion tabata 
di aumenta e minimum loon 
aun mas. 


regional 
a10 


Diahuebs 18 aPRiL 2024 


Bolivia ta nenga presencia di forsa Irani na su pais y ta acusa 
Argentina di busca confrontacion 


(AFP) – Diamars ultimo, 
Bolivia a acusa Argentina 
di tene un campaña pa 
genera 
“confrontacion” 
entre nacionnan, despu- 
es di scucha e declara- 
cionnan di minister di 
Siguridad Argentino Pa- 
tricia Bullrich, tocante e 
supuesto existencia di for- 
sanan combatiente di Iran 
na teritorio Boliviano. 


“Debi 
na 
declaracionnan 
robes di minister di Sigu- 
ridad di Republica di Argen- 
tina, Patricia Bullrich, den 
sentido cu “Argentina ta na 
nivel maximo di seguridad,” 
pa supuesto presencia di for- 
sanan combatiente di Iran 
na Bolivia’, den cual nan ta 
investigando cu nan no ta 
papia Spaño y tin paspoort 
Boliviano’ e comunicado di 
Relacionnan Exterior di Bo- 
livia ta bisa, “nos ta desmenti 
y rechasa enfaticamente cu 
Bolivia ta protege su fronter- 
anan y personanan di esnan 
cu ta sembra teror, inseguri- 
dad y sosobra.” 


“E acusacionnan aki ta carece 
di evidencia of documen- 
tacion, y tampoco tin funda- 
mento,” e texto ta sigura. 


Canciyeria di gobierno di 
Luis Arce a destaca cu “nos 
ta observa cu preocupacion 
un campaña cu ta busca 
genera confrontacion entre 
Estadonan, gobiernonan y 
pueblonan Latino Ameri- 
cano.” 


Despues di e atake Irani pa Is- 
rael, Bullrich a señala cu Ar- 
gentina tin “un nivel maximo 


di alerta y di seguridad” pa 
supuesto presencia di “for- 
sanan arma combatiente di 
Iran na Bolivia.” 


Den contexto aki, Bolivia 
a anuncia cu den proximo 
oranan ta bay convoca auto- 
ridadnan diplomatico Argen- 
tino “pa duna splicacion, to- 
cante e declaracionnan robes 
di e minister Bullrich.” 


Gobierno di Milei ta preocu- 
pa principalmente pa e influ- 
encia di Iran den region for di 
un acuerdo di defensa firma 
aña pasa pa administracion di 
Luis Arce y gobierno di Iran 
lidera pa Ebrahim Raisi, di e 
cual no tin hopi detaye. 


Bolivia ta e di dos pais den 
region cu ta reacciona na de- 
claracionnan di e funcionario 


Argentino. 
Anteriormente, 
presidente di Chile, Gabriel 
Boric, a anuncia cu ta bay 
manda un nota di protesta 
pa Buenos Aires, pa afirma- 
cionnan di Bullrich tocante 
e presencia di movemento 
Libanes Hezbollah den teri- 
torio Chileno. 


Bullrich den su declara- 
cionnan a afirma cu “nos tin 
celulanan di Hezbollah na 
Tripel Frontera (Argentina, 
Brazil y Paraguay). Pero ta na 
frontera di Bolivia na unda 
nos ta mira e nivel di alerta y 
seguridad maximo di e pais, 
pasobra Iran y Bolivia a firma 
un acuerdo. Esey a permiti 
e presencia di miembronan 
Irani di forsa Quds, forsanan 
combatiente cu ta integra pa 
forsa arma di Iran, na teri- 
torio. Nos ta investigando si 
tin personanan cu no ta papia 
Spaño y cu tin paspoort Boli- 
viano,” Bullrich a bisa. 


Administracion di Milei ta 
apoya Israel den marco di 
atakenan cu a ricibi for di Iran 
cu misil y drone, e siman aki 
a anuncia cu a aumenta segu- 
ridad na fronteranan, pa pre- 
vencion di un potencial atake. 


Colombia: Bogotanonan ta busca prestamo of credito pa por tin 
cuminda na cas 


(Infobae) – Concejal Da- 
vid Saavedra a bati alarma 
pa e situacion economico 
cu Bogotanonan ta en- 
frenta y cu ta impedi cu 
nan por haya e cuminda 
cu nan tin mester pa nan 
famia. 


Di acuerdo cu esaki, e funcio- 
nario publico den un debate 
di control politico na Secre- 
taria di Integracion Social, ta 
evidencia un aumento den 
inseguridad di alimentacion 
na e capital, cu ta obedece na 
tres problema specifico. 


E dificultad pa cumpra ali- 
mento ta debi na prome luga, 
na falta di placa, cu ta repre- 
senta 48% di e problemanan, 
den di dos luga, aumento di 
prijs di cuminda, cu ta con- 
tribui na e situacion cu 29% y 
den e di tres luga, e reduccion 
den entrada di e personanan, 
cu ta coresponde na 23%. 


Segun e concejal, 49% di 
hogarnan Bogotano tin un 
entrada so, loke ta nifica cu 


un persona di e cas ta traha y 
ta haya salario pa sostene su 
famia. Pa e mesun motibo 
ey hopi ciudadano mester a 
busca prestamo pa por cum- 
pra cuminda. Hopi di nan ta 
fia placa den e negoshinan di 
bario y nan ta keda cu e debe, 
otronan ta solicita credito pa 
garantisa e cuminda pa famia 
y nan ta keda cu debe tambe, 
tin otronan cu ta traha den 
mercado informal pa por so- 
brevivi. 


Den otro ocasion, tambe nan 
ta pidi cierto cantidad di placa 
na esnan cu ta fia placa deno- 
mina como “gota gota” cu ta 
prestamistanan di e bario. Di 
acuerdo cu Concejo di Bogo- 
ta, pa hopi biaha e prestamo 
ta caba cu persecucion, me- 
nasa y hasta homicidio di e 
personanan cu a haya e debe 
y no por a paga back. Comer- 
ciantenan chikito y mediano 
tambe ta pidi e ayudo eco- 
nomico aki cu finalmente ta 


perhudica nan. 


Segun revista Forbes, Central 
di Abasto di Bogota (Cora- 
bastos) tin un cantidad grandi 
di persona dedica na negoshi 
aki. Normalmente, nan ta 
pasa y ta cobra e negoshinan 
pa dia of pa siman segun un 
bendedo informal a señala. 
Concejal Saavedra a splica cu 
na tres localidad a evidencia 
e indice mayor di “hamber 
scondi,” segun datonan di 


entre 2017 y 2021, e prome 
ta Chapinero (entre 1% y 
2.6%); e di dos ta Engativa 
(entre 2.8% y 7.3%) y e di tres 
ta Suba (entre 3.2% y 9.3%). 


“Hamber na Bogota ta un re- 
alidad doloroso cu ta persisti. 
Nos a cita Integracion BTA 
na un debate di control polit- 
ico na Consejo di Bogota pa 
solicita accionnan concreto 
pa mitiga e problematica aki 
cu ta afecta 25% di e pobla- 
cion; inflacion y falta di oferta 
alimentario publico ta pone e 
situacion pio,” e funcionario 
a expresa. 


Ademas di esaki e funcio- 
nario a revela cifranan alar- 
mante tocante alimentacion 
di muchanan entre 0 y 8 aña. 
A registra mas di 4.089 caso 
di desnutricion agudo den 
muchanan di edadnan aki. 
Segun Instituto nacional di 
Salud (INS) den prome 13 
siman di 2024 a documenta 
962 caso di desnutricion agu- 
do den muchanan menor di 5 
aña na e capital Colombiano. 

Jamaica: Segun minister di Educacion rol di tecnologia den enseñansa 
avansa ta crucial 


(JamaicaObserver) – E rol 
di tecnologia den educa- 
cion mas halto a bira mas 
crucial aworaki cu nunca, 
segun minister di Educa- 
cion y Hubentud, Fayval 
Williams. 


E tabata dirigiendo e ceremo- 
nia di apertura pa Dia di In- 
vestigacion 2024 di Colegio 
di Maestronan di San Jose na 
Kingston riba diamars. 


Segun e minister di educa- 
cion, ta critico pa educador- 
nan den entrenamento brasa 
e herment- y plataformanan 
digital pa mehora e calidad di 
educacion y amplia oportuni- 
dadnan di enseñansa pa tur 
studiante. 


“Nos kier pa nos futuro 
maestronan sinti nan mes 
hopi comodo ora nan drenta 
den nos klasnan, den e uso 
di tecnologia, nan habilidad 
pa envolve e studiantenan 
di manera significante den e 
klasnan y pa duna nos feed- 
back, pa bisa nos kico nos por 
mehora, como ministerio, 
den tur nos scolnan,” Wil- 
liams a bisa. 


E evento a tuma luga bao 
e tema ‘Probechando Tec- 
nologianan Digital pa Me- 
hora Educacion Mas Halto: 
Reconoce 
Retonan, 
Gara 
Oportunidadnan.’ 


Williams a apunta cu tecnolo- 
gianan digital ta ofrece basta 
beneficio cu por transforma 
e experiencia educativo pa 
studiantenan como tambe pa 
educadornan. 


“Di mehora experiencianan 
di enseñansa interactivo pa fa- 
cilita colaboracion y comuni- 
cacion, tecnologia tin e poder 
pa revoluciona e manera cu 
conocemento ta ser comparti 
y acumula,”el a bisa. 


E minister di educacion a 
indica cu mas leu di ta pro- 
bechando efectivamente di e 
hermentnan digital, educa- 
dornan por crea un ambiente 


di inclusivo y interesante cu 
ta cubri e necesidadnan di- 
verso di studiantenan, y ta 
stimula creatividad pensam- 
ento critico y resolucion di 
problema. 


Di su parti, Director di e Co- 
legio di Maestronan, Win- 
some Francis, a nota cu den 
un era defini pa avancenan 
tecnologico rapido, e integra- 
cion di hermentnan digital 


den sector di academia a bira, 
no solamente beneficioso, 
sino imperativo. 


“E dia di investigacion aki, 
pues, ta sirbi como un plata- 
forma pa drenta den e bario di 
manera cu tecnologianan dig- 
ital ta remodelando e paisahe 
di educacion mas halto, pro- 
moviendo experiencianan di 
enseñansa mehora, impulsa 
pa descubrimentonan di in- 
vestigacion y revolucionando 
procesonan administrativo,” 
Francis a bisa. 


E dia di investigacion a keda 
atende pa studiantenan di 
scolnan secundario y di ense- 
ñansa avansa di institutonan 
na Kingston, St. Andrew y St. 
Catherine. 


Entre e topiconan presenta 
tabata e preparacion di mae- 
stronan di pre-servicio pa usa 
tecnologia digital den klas, e 
efectividad di inteligencia ar- 
tificial den skirbi paragraf y e 
satisfaccion di studiantenan 
di scol Jamaiquino cu enfoke 
di enseñansa durante e pan- 
demia di COVID-19. 


Trinidad y Tobago: Mayornan di shete baby cu a fayece lo ricibi 
recordnan medico 


(TrinidadExpress) – May- 
ornan di shete baby cu a 
muri entre 4 y 7 di april na 
Hospital General di Port 
of Spain ta spera pa ricibi 
e recordnan medico ayera. 


Asina e minister di Salubridad 
Terrence Deyalsingh a bisa 
ayera mientras cu el a contes- 
ta un pregunta den e Senado 
for di Senador di Oposicion, 
Jayanti Lutchmedial, kende a 
puntra si e mayornan a ricibi 
e nota- y recordnan medico 
manera cu a wordo pidi for di 
hospital. 


“Mi a ricibi informacion for 
di oficialnan di RHA noord- 
oost cu e dossiernan tabata 
wordo copia actualmente y 
loke ta spera ta cu e mayor- 
nan lo tin nan copia na fin di 
e dia of pa mañan por lo me- 
nos. Esaki ta loke mi a ricibi 
di informacion,” e minister a 
bisa. 


Lutchmedial a puntra tambe 
si e Ministerio di Salubridad 
a interveni of si a tuma algun 
accion ora cu e situacion cu a 
sucede a bira conoci, tenien- 
do na cuenta cu te cu 4or di 


atardi ayera, no tabata tin nin- 
gun respuesta na e corespon- 
dencia di pre-accion. 


Lutchmedial a puntra si e 
ministerio a interveni of 
a tuma cualkier accion pa 
sigura cu no a toca, altera of 
destrui e notanan medico, pa 
asina preserva e recordnan y 
presenta nan na e mayornan 
rindiendo cuenta di e tempo 
cu a pasa. 


Presidente di Senado Nigel 


De Freitas a bisa cu e pregunta 
ey no ta relevante. Lutchme- 
dial a puntra si, teniendo na 
cuenta cu a reporta cu e may- 
ornan tambe a pidi recordnan 
datando for di januari 2024, 
relaciona cu e mortonan cu a 
sucede na e Unidad di Cuido 
Intensivo Neonatal (NICU), 
Ministerio di Salubridad ta 
prepara pa interveni pa sig- 
ura cu e informacion aki ta 
wordo revela y presenta na e 
mayornan. 
Deyalsingh a bisa: “Cual- 


kier informacion cu mester 
wordo revela riba conseho di 
abogadonan lo wordo revelá.” 


Den respuesta na un pre- 
gunta urgente di Mark, Dey- 
alsingh a bisa cu e Ministerio 
di Salubridad ya a envolve e 
Organisacion Panamericano 
di Salud (PAHO) pa haci un 
investigacion independiente. 


Mark a puntra pa e composi- 
cion di e team di PAHO. 


Deyalsingh a bisa cu PAHO 
a pidi e informacion y basa 
riba esaki, nan lo determina 
e compsicion di e team pa 
investiga e area specifico di 
preocupacion. 


“Pues nos no tin e composi- 
cion ainda,” el a bisa, agre- 
gando: “Ta depende di e in- 
formacion y datonan cu nos 
manda na nan, y despues nan 
lo determina cual ta e areanan 
di specialidad of preocupa- 
cion y nombra e personanan 
apropia.” 


Mark a puntra si, teniendo 
na cuenta e doctrina di rindi- 
mento di cuenta ministerial y 
responsabilidad, Deyalsingh 
ta prepara pa bisa na Parla- 
mento ki ora e lo presenta su 
renuncia. 


“Mi por haci e pregunta ey?” 
Mark a bisa. “No, bo no por. 
E pregunta ey no ta permiti,” 
De Freitas a bisa. 


Deyalsingh a bisa cu e lo kier 
extende un biaha mas su con- 
dolencia sincero na famianan 
di e shete babynan cu a fayece. 

Ciudadanonan ta pone 
desperdicio di construccion 
riba asera publico 


Situacion cu desperdicio na 
Aruba ta keda un reto. Tin 
diferente establecimento cu 
ta acepta diferente tipo di 
desperdicio y pa loke ta des- 
perdicio di construccion tin 
un establecimento specifico 
cu ta tuma esaki. Pero ainda 
tin hende cu por ta no ta al- 
tura di esaki of simplemente 
ta scoge pa ignora esaki y 
pone tur nan desperdicio 
di construccion montana 
den forma di un sero ariba 
acera publico. 


Esey ta e situacion cu tin 
aworaki na un cas den districto 
di Oranjestad, den Torricel- 
listraat na unda tin un con- 
struccion chikito andando, 


pero e trahadonan of doño 
di e construccion aki a opta 
pa enbes di deshaci di tur e 
desperdicio di construccion di e 
forma corecto, a pone tur esaki 
montona riba acera publico. 
Esaki no solamente ta un mahos 
bista, pero e ta un peliger tambe 
ya cu na cualkier momento un 
pida bloki por cay riba caminda, 
stroba un vehiculo y ocasiona 
un accidente. 


Reportera di Bon Dia Aruba 
a tuma contacto cu sr. Robby 
Rossel di Bureau City Inspec- 
tor pa reporta esaki y puntra 
si esaki ta legal y ki accion lo 
tuma den e caso aki, pero no a 
logra ricibi un contesta prome 
cu e cierre di e edicion. 


Hugh Grant ta bisa cu el a acepta “cantidad enorme” 
di placa pa resolve demanda contra The Sun 


(AP) - Hugh Grant a acep- 
ta un “cantidad di placa 
enorme” pa aregla un de- 
manda unda e ta acusa e 
revista The Sun di ilegal- 
mente monitor su telefon, 
pone dispositivo pa scucha 
den su auto y drenta su cas 
pa spia riba dje, e actor a 
bisa diaranson despues cu 
e areglo a keda anuncia 
den corte. 
Grant, ken conhuntamente 
cu Prins Harry a demanda 
News Group Newspapers 
a bisa cu el a acepta pa mo- 
tibo cu e por a keda pega cu 
un gasto legal grandi aunke e 
gana den e huicio. Bao regla- 
nan di corte civil, e lo mester 
paga e costonan legal di am- 
bos banda si e ricibi menos 
di e cantidad cu e areglo ta 
ofrece. 


“Manera ta comun cu perso- 
nanan completamente ino- 
cente, nan ta ofreciendo mi 
un suma enorme di placa 
pa mantene e caso aki fuera 
di corte,” Grant a bisa riba e 
plataforma X. “Hasta si tur 


acusacion keda comproba 
den corte, toch mi lo mester 
cubri gasto cu ta yega te hasta 
12.4 miyon dollar den gasto.” 


E cantidad di e areglo no a 


keda revela. NGN a bisa den 
un declaracion cu e no a ad- 
miti ningun culpabilidad y cu 
e areglo tabata den e interes 
financiero di ambos partido 
pa evita un huicio cu lo ta 


costoso. 


Grant y otro victimanan a 
acusa cu NGN, un subsidiar- 
io di e emporio di media crea 
pa Rupert Murdoch, a comete 
violacion di nan privacidad 
via actividadnan fuera di ley 
cu ta inclui contrata investi- 
gadornan priva pa scucha nan 
yamadanan, pone dispositivo 
pa scucha den nan vehiculo y 
usa decepcion pa ricibi acceso 
na informacion confidencial 
entre 1994 te 2016. 


Grant a bisa den su declara- 
cion como testigo cu e nunca 
no por a saca afo ken a drenta 
su apartamento den ana 2011. 
E porta a ser kibra y e interior 
tabata mustra manera si un 
pelea a tuma luga pero nada 
no a ser horta. Dos dia despu- 
es, The Sun tabatin un arti- 
culo unda ta detaya e interior 
di su apartamento y “senal- 
nan di un pelea domestico.” 


El a bisa cu e tabata den shock 
ora cu un investigador priva 
contrata pa The Sun a revela 


cu personanan trahando pa e 
corant a drenta su apartamen- 
to y a pne un dispositivo pa 
rastrea y scucha den su auto. 


Grant, ken anteriormente a 
yega un acuerdo den un caso 
contra Murdoch su News of 
the World pa hack su telefon 
a bisa cu e no lo keda keto. 


Grant a bisa cu e lo dirigi e 
placa na gruponan manera 
Hacked OFf, cual a ser forma 
despues di revelacionnan di 
hacking den 2011 cu a causa 
un investigacion di gobierno 
contra e practicanan ilegal. 
Grant ta un miembro di e di- 
rectiva di e grupo cu ta boga 
pa un prensa liber y respon- 
sabel. 


Mientras News of the World 
a pidi despensa pa e hacking 
di celebridadnan, politico y 
famia di soldaatnan fayeci 
ademas di un studiante cu a 
fayece, The sun a resolve su 
casonan sin tin cu admiti re- 
sponsabilidad ni culpabilidad. 


“UTV coriendo riba 
caminda publico sin 
plachi number” 


Redactor di Bon Dia Aruba a mira un 
UTV cu ta coriendo riba caminda publi- 
co sin plachi number, aunke por parece 
straño cu un vehiculo di e tipo aki no tin 
plachi number, esey a hala atencion ya 
cu ta hopi accident ta pasa cu nan den 
ultimo tempo y esaki por ta un prob- 
lema na momento di un emergencia. 


Aña pasa minister encarga cu Transporte Ur- 
sell Arends a trece dilanti un maneho nobo 
pa e tipo di vehiculonan aki cu ta coriendo 
riba caminda publico pa asina garantisa e or- 
den pa varios departamento y instancia traha 
hunto. 


Den e caso aki por mira cu e UTV no tin 
plachi number loke por nifica cu su docu- 
mentonan pa core no ta na ordo, algo cu pa 
ley no por tuma luga. 

Fundacion Siñami Paso pa Paso ta celebra 15 aña di existencia 


Dia 7 di Mei 1999, Lic. 
Maria Cristina Harsveld, 
Logopedista a establece 
oficialmente Clinica Inte- 
gral di Logopedia Aruba, 
Durante añanan a mira e 
necesidad pa ofrece mas 
servicio den forma inte- 
gral pa beneficia persona 
cu algun discapacidad y 
nan famia, como respu- 
esta na e necesidad pa of- 
rece mas servicio den for- 
ma integral, dia 6 di April 
2009 a ser estableci oficial- 
mente Fundacion Siñami 
Paso pa Paso Aruba, cu e 
meta pa duna orientacion 
y guia integral di diferente 
disciplina 
pa 
beneficia 
mucha, hoben y adulto cu 
algun discapacidad y nan 
famia. 


Durante e periodo di 2009 
pa 2024 Fundacion Siñami 
Paso pa Paso Aruba a ofrece 
servicio di Psicologia, logo- 
pedia, terapia educativo, tayer 
di arte y psico -educacion pa 
mayornan. Tambe a ehecuta 
exitosamente algun proyec- 
tonan cu a beneficia e grupo 
di meta y nos comunidad, 
algun di e proyecto ta: guia 
profesional, eco -pasco, guia 
pa mayornan, proyecto in- 
tergeneracional, tienda mo- 
vibel, stimulacion tempran, 
proyecto pa muchanan cu 
discapacidad intelectual leve, 


proyecto pa hoben cu dis- 
capacidad intelectual leve, 
proyecto buki di balor un 
tesoro pa mi bida, program- 
anan di boluntario, ferianan 
di salud y informacion entre 
otro. Tambe a logra cera al- 
gun acuerdo y convenio di 
cooperacion cu algun instan- 
cia local y internacional, esaki 
pa por ofrece un servicio di 
calidad halto y ta na haltura 
di e avancenan cu lo benefi- 
cia nos grupo di meta y nan 
famia. 


De 
actualidad 
Fundacion 
Siñami Paso pa Paso ta sinti 
orguyoso di e sosten y con- 
fianza cu ta ser ricibi door 
di nos comunidad y door di 
algun instancia / organisacion 
local y internacional, tambe 
di por conta cu un directiva 
y team boluntario cu ta con- 
sisti di profesionalnan den e 
area di; medicina, psicolo- 
gia, logopedia, neurosciencia 
organisacional y educacion. 
Sra. Maria Cristina Harsveld, 
Sra. Eva Rusz, Sra. Tiara Cal- 
vo, Sra. Yazxuly Toyo, Sra. 
Angelica Ayala, Sra. Rubiela 
Gracia y Sr. Carlos Falla. 


Tambe ta un placer pa nos 
por traha conhuntamente 
cu algun instancia /scol cu ta 
pidi nos servicio profesional 
pa nan cliente / alumno cu tin 


un retraso den nan desaroyo 
of un discapacidad intelectual 
leve y lo mester di un trata- 
mento corto “ terapia” of un 
guia; coaching, mentoring, 
training, counseling pa un 
periodo mas largo. 


Den futuro cu e sosten di nos 
comunidad y stakeholders 
nos lo sigui duna nos servicio 
profesional specialmente na e 
grupo vulnerable di mucha, 
hoben y adulto cu tin un re- 
traso den nan desaroyo of tin 
un discapacidad intelectual 
leve y ta forma parti di e gru- 
po “lage sociaal economische 
status Lage SES” Tambe nos a 
cuminsa traha riba algun acu- 
erdo/proyecto pa amplia nos 
servicio den forma structural 
y gradual, esaki teniendo na 
cuenta e gran demanda cu 
nos ta ricibi for di e comuni- 
dad pa ricibi ayudo integral. 


“Atencion integral pa un 
miho futuro “ 
Den conexion cu nos 15 ani- 
versario, den e luna di Agus- 
tus/September 2024 nos lo 
bay introduci e buki di balor- 
nan “ Un tesoro pa mi bida” 
esaki lo bay ser parti na algun 
scolnan y centro di bario, 
nos kier a duna un danki na 
e comerciantenan y organi- 
sacionnan cu ta colabora cu 
e buki. 


Aruba Lions 
Club su 
Smile Mobile 
poniendo 
sonrisa riba 
cara di nos 
grandinan 


Durante fin di siman, Aru- 
ba Lions Club su Smile 
Mobile tabata presente 
na Cento di Cuido San 
Nicolas, Huize Maristella 
na Savaneta, San Pedro 
Paviljoen y Sint Micheal 
Paviljoen. 


Esaki ta un proyecto cu Aru- 
ba Lions Club tin pa varios 
aña caba unda ta bay drecha 
e planchanan di djente di e 
grandinan den diferente cen- 
tro di cuido. Salud Bocal ta 
masha importante y p’esey 
tambe Aruba Lions Club ta 
tuma e proyecto aki na serio 
y varios biaha durante aña ta 
sali cu e Smile mobile pa haci 


e bunita gesto aki. 
Varios miembro di Lions 
Club y Leo Club a pasa e dia 
ta combersa y compaña nos 
grandinan y tambe a hiba un 
treat pa e grandinan. 


Sigur un bunita proyecto 
unda cu nos grandinan a keda 
masha contento cu e gesto 
aki. 


Aruba Lions Club pa mas di 
75 aña sirbiendo nos comu- 
nidad, keda pendiente paso- 
bra e siguiente proyecto ta e 
Hungry Relief specialmente 
pa Dia di Mama. 

Skirbi pa Gregorio Wolff 
Dos asunto cu ta mustra chikito, tin biaha ta bira grandi 


Un chekeo ariba e factor- 
nan cu por ta causante di 
accidentenan, algun grave 
na Kamay ta mustra dos 
asunto cu nos Gobiernon- 
an den Status Aparte, pues 
for di hopi aña caba no ta 
duna atencion na e infra- 
structura di nos careter- 
anan. Turismo ta dicta tur 
cos y nos habitantenan no 
ta conta. 


Prome ta e velocidad 
maximo 
Siguiendo e borchinan di ve- 
locidad maximo for di Sta- 
dion Frans Figaroa, nos ta 
haya biniendo nort un borchi 
despues di e rotondo cu ta in- 
dica cu e velocidad maximo 
ariba e caretera djey pa Mal- 
mok, ta 80. Rediculo pa un 
caretera meimei di barionan 
hopi habita pa sernan hu- 
mano, cu casnan, negoshinan 
y tiendanan na ambos banda 
di e caminda, unda constan- 
temene tin transito di hende 
na pia y autonan cu ta baha y 
subi e caretera aki, anto au- 
tonan por corre 80. 


Na e rotondo di Misa di 
Noord tin otro borchi cu ta 
indica cu e maximo veloci- 


dad ariba e rotondo so, ta 40. 
Pues despues di e rotondo 
ey, e borchi cu 80 na Boego- 
eroei ta drenta na vigor un 
biaha mas. Na Yenyen/NG 
y prome, hopi movecion di 
hende y auto. 


Cadushi ta un mata 
protegi 
Ora bo subi google y rondia e 
lista di matanan cu ta protegi 
pa ley na Aruba bo ta topa e 
conocido Cadushi cu un 
potret indicando e mata cu ta 
crece tur caminda na Aruba. 
Pues Cadushi ta protegi y 
sigur esnan cu Kap e cadushi 
ta cometiendo un infraccion/ 
acto castigable y por wordo 
castiga/multa. Maske ta dificil 
pa haya sa e castigo. Pakico e 
ta ariba lista di matanan pro- 
tegi. E ta crece tur caminda y 
hasta ta forma peliger. 


Cu Cadushi como un mata 
protegi, ta duna balor nan 
loke hopi ta yama “ e ECO- 
Terorrismo”. 


Por ta esaki ta e motibo cu e 
cadushinan pasuit di Yenyen 
na Kamay, cual si no tuma 
accion, djis nan ta yegando e 
caminda cu por corre 80 y ta 


strobando e bista den e lorada 
ey, no ta wordo gekap dor di 
DOW o otro instancianan di 
Gobierno. Di e forma aki nan 
ta stroba e chofer o e persona 
na pia cu kier cruza y tambe e 
chofer cu mag di corre 80 cu 
su auto, yegando for di e lora- 
da. E strobamento di wak dor 
di e cadushinan aki, ta sigui 
na yuda causa accidentenan. 


Un yamada na e director- 
nan y ministronan, NOS 
merece un tiki atencion 
Autoridadnan 
competente 
alerta! Un peticion pa trece 
cambio di e ley pa velocidad 
maximo di 50 of 60 ariba e 
careteranan cu no ta di dos via 
cada banda y cambiando e ley 
cu nos por kap cadushinan 
cu ta strobando chofernan y 
hendenan na pia pa controla 
trafico for di un distancia. 
Asina hopi accidente, tin bi- 
aha fatal por ser preveni. 


Un yamada na e directornan 
di departamento di Gobierno 
concerni y tambe e minis- 
tronan concerni, pa actua pa 
preveni mas accidente. 


Hopi aña caba, gobiernonan 
den status Aparte ta preocupa 


solamente cu e bienestar di 
turistanan, pero ta nos ta biba 
ariba e pida baranca aki y nos 
ta e votadonan. 


Pesey NOS merece un tiki 
atencion tambe. 


Skirbi pa Robert Arends 
Stembureau mobil pa adultonan mayor 


Si nos mira e esfuerso cu 
Parlamento di Europa ta 
haci pa nos aki na Aruba 
por vota pa Parlamento di 
Europa - sin tin cu bay un 
“stembureau” - nos mester 
sinti nos “mal-trata” pa 
Parlamento di Aruba ora 
nos - “adultonan mayor”- 
pa un of otro motibo NO 
por bay “stembureau” na 
Aruba pa vota pa Parla- 
mento di Aruba. 


E solucion 
Habri e posibilidad na Aruba 
pa “adultonan mayor” cu ta 
desea “vota na cas”. 


Con ? 
SIMPEL : bin cu “stem- 
bureau” ( nan ) mobil (= 
“stembureau” cu ta move den 
vehículo ) cu ta pasa na “cas- 
nan di cuido” y na casnan di 
“adultonan mayor” cu ta de- 
sea di vota na cas. 


Kico mester haci ? 
Tur “adulto mayor” cu ta de- 
sea di vota “na cas” mester 
registra su mes na CENSO 
(=kiesregister) y CENSO lo 
zorg pa e “stembureau” ( nan 
) mobil funciona manera tur 
otro “stembureau”; 
- tur “adulto mayor” cu ta 
desea di vota na cas , mester 
ta na cas ( of e no lo por vota 
) ora e “stembureau” mobil 
pasa na su cas. 


PARLAMENTO/GOBI- 
ERNO: asina simpel ta pa 
organisa cu tur “adulto may- 
or” cu ta desea por vota na cas 
y ehecuta su derecho di vota 
y eligi su representante den 
Parlamento di Aruba. 
Cu bon boluntad , tin sufici- 
ente tempo ainda pa organisa 
- pa e proximo eleccion-e po- 
sibilidad di “vota na cas” pa 
adultonan mayor cu ta desea. 
Pa actua sin miedo! 

Chauffeur burachi a ocasiona 
accidente semi-frontal cu hende 
herida na Sabana Basora 


Diadomingo anochi a drenta informe di un accidente 
cu hende herida na Sabana Basora, mesora a dirigi 
tanto polis como ambulance na e sitio. 


Na yegada di e patruya a bin compronde cu aki ta trata di un 
accidente semi-frontal unda e chauffeur di un Honda Civic 
a bay banda robes di caminda y a bay dal riba un Nissan 
Cube. E impacto tabata asina fuerte cu ambos auto a bira y 
a haya basta daño y e chauffeur di e Nissan Cube a resulta 
herida. 


Na yegada di e ambulance nan a atende e victima y a trans- 
porte pa hospital. Polis a nota cu e chauffeur di e Honda ta 
burachi y a detene pa a core auto bao influencia y causa un 
accidente cu hende herida. 


Chauffeur a pega soño den drive thru di 
Wendys prome cu e habri 


Diadomingo mainta a drenta informe 
pidiendo un patruya na un fastfood res- 
taurant na Belgiëstraat pa un asistncia, 
mesora a dirigi un patruya na e sitio. 


Na yegada di e patruya a bin compronde cu 
tin un pick-up para na drive-thru di Wendy's 
for di prome cu nan a habri. Ora nan a habri 


tabata yam'e via e speaker pero como cu su 
bentana tabata full sera y glas scur no tabata sa 
si algo por a pas'e y pesey a pidi polis. Polis a 
bati duro riba e bentana y e chauffeur a lanta. 
A bin resulta cu e chauffeur tabata tin hopi 
hamber y kier a desayuna un delicioso desa- 
yuno di Wendy's pero como nan no a habri 
ainda ela pega soño! 


Problema cu fuel pump a pega auto na 
candela bao afdak 


Diadomingo 
atardi 
a 
drenta informe di cu tin 
un auto na candela na un 
cas na Palm Beach, me- 
sora a dirigi tanto polis 
como bombero na e sitio. 
Na yegada di bombero ya 
un habitante mes a paga e 
candela. 


Na yegada di e patruya a bin 
compronde cu e fuel pump a 
pega e motor na candela me- 
sora e habitante a pasa man 
p’e slang y a cuminsa basha 
awa riba e motor te paga e 
candela completamente. 


Varios patruya a bay veld di futbol na Piedra Plat pa 
evita batimento di boca despues di wega bira pelea 


Diadomingo anochi manera awor a para bira un mal custumber cu despues di cada wega di 
futbol ta bin batimento di boca cu ta escala y tin biaha ta start un pelea pero aki tambe a start 
uno pero polis a yega prome cu e lo por a bira un pelea. 

Bisiñanan na Tamarijn a yuda 
dama ken su ex a bin causa daño 
na e dama y su propiedad 


Diadomingo a drenta informe di un problema cu destruccion na un 
adres na Tamarijn, mesora a dirigi patruya na e sitio. 


Na yegada di e patruya a bin compronde cu un ex-amigo a presenta na 
un cas y a causa destruccion y kier a manda e dama cu un piedra. Bisi- 
ñanan atento mesora den e oranan sagrado ey a drenta den accion y a evita 
e homber sigi cu su agresion y destruccion, nan a manda e homber vloer 
y a want'e abao te ora polis a yega. Na yegada di e patruya mesora a detene 
e agresor y a pidi e vehiculo di transporte pa bin busk'e y hib'e na warda di 
polis pa su destruccion. 


El a destrui e dama su auto y a ranca e plachinan di number di auto. Awor e 
mester bay paga pa tur e daño causa. 


Polis a detene chauffeur burachi cu kier 
a bay despues di a accidenta y a hay’e cu 
droga den auto 


Diadomingo mainta durante cu 
un patruya ta riba e parking- 
lot di club nocturno na Noord 
a nota con un chauffeur ta bay 
sali for di e parkinglot y a dal un 
auto staciona, e chauffeur kier a 
bandona e sitio pero polis a wak 


e y a par'e. 


E chauffeur tabata bao influencia y 
polis a detene. Ora cu polis a bay 
hala y lock e auto a mira cu tin droga 
den e tasnan den auto y a confisca 
esakinan. 


Persona tur na sanger banda di 
Misa di Noord a bisa cu el a haya 
problema cu hende 


Diadomingo madruga a drenta 
informe di cu tin un persona tur 
na sanger na e bushalte dilanti di 
misa di Noord, mesora a dirigi un 
patruya na e sitio. 


Na caminda pa e sitio a drenta otro in- 
forme di cu un persona den un pick- 
up a para p'e subi y tabata hibando e pa 
hospital. Polis a logra para e pick-up 
aki na Bubali. Mirando cu e ta sang- 
rando hopi polis a pidi presencia di 
ambulance na e sitio cu urgencia. Ey- 
nan e victima a bisa polis cu el a haya 
problema cu hende entre bar club y 


carwash. Polis a ripara cu ta 2 kap e tin 
y ningun rasca esey a pone polis duda 
y a laga recherche y e investigadonan 
tecnico y forensico bay na e sitio di e 
suceso banda di e botica pa inicia cu e 
investigacion. 


Na yegada di ambulance nan a atende 
y a transporte pa hospital. Na e bush- 
alte a bin enkontra cu plasnan di sanger 
y banda di e carwash a haya sanger y 
boter kibra riba vloer tambe bushalte 
dilanti misa unda a haya evidencianan 
di un tas cu droga den dje. 


Polis a bay tras di Nissan March unda 
2 muhe tabata pleita cu otro den auto 


Polis mester a ranca bay tras di un 
Nissan March despues cu a wak 
dos dama ta bringa banda club na 
Noord,polis a logra para e auto na 
Alto Vista. 


Eynan mesora mas patruya a yega acer- 
ca y a bin compronde cu e dos dama 
cu ta ruman cu otro a haya problema 
unda nan guynan cu ta di Curaçao a 
dicidi trapa bay. Pero polis a para nan y 
pone nan plat, nan a comporta y duna 
polis tur autoridad pa controla. 


Un a splica kico a pasa unda nan mes 
no sa dicon e dos ruman kier bringa 
cu otro. Nan mes a purba calma e dos 
dama pero sin bon resultado. Polis 
mester a usa man duro na e damanan 
pa asina nan trankilisa y sin problema 
a subi back e mesun auto pa bay cas. 


E dos hombernan cu ta di Curaçao a 
keda agradecido y a duna respet na po- 
lis cu a atende cu nan. Nan no a rabia 
pero a elogia con polis a trata nan unda 
a yuda nan pa trankilisa e dos ruman 
muhe cu a haya clash cu otro. 

Minister Ursell Arends: 
Proyecto di Agroforesteria na St. Paulus School ta Yuda Cultiva Cambio 


Den un esfuerso colabora- 
tivo entre e scol basico St. 
Paulus y e Ministerio di 
Sector Primario, un har- 
din di alimentacion nobo 
lo ser planta diasabra awor 
20 di april 2024, di 7’or di 
mainta te cu 1’or di mer- 
dia. E iniciativa aki ta parti 
di un proyecto mas amplio 
di agroforesteria na scolnan 
basico, cu e meta pa inculca 
e importancia di autosufi- 
ciencia y plantamento bou 
di e siguiente generacion. 
Durante e evento, maestronan, 
studiantenan, y boluntarionan 
lo bini hunto pa planta un var- 
iedad di fruta, berdura, y simia, 


simbolisando e desaroyo di un 
modelo educativo enfocando 
ariba siguridad di alimentacion 
y conservacion ambiental. 
"E proyecto di agroforesteria 
na St. Paulus School no ta 
solamente tocante agricultura; 
e ta un klas interactivo. Nos 
muchanan ta siñando lesnan 
valioso tocante siguridad di 
alimentacion, sostenibilidad, 
y e importancia di cuida nos 
planeta," segun Minister Ursell 
Arends. 
E dia di plantamento ta diasabra 
20 di april, apenas algun dia 
prome cu Dia di Mama Tera, 
un momento dedica global- 


mente na proteccion ambien- 
tal. Door di aporta na e plan- 
tamento di St. Paulus School, 
comunidad por celebra e dia aki 
cu un accion di bon boluntad. 
E envolvimento comunitario 
lo yuda planta simia cu lo crece 
den un futuro sostenibel pa 
Aruba. 
Minister Arends ta extende un 
invitacion pa uni forsa diasabra 
20 di april 2024 7’or di mainta te 
cu 1’or di merdia na St. Paulus 
School na Jim Blue Jacketstraat 
2, San Nicolas. E proyecto aki 
ta representa mas cu solamente 
un actividad agricola; e ta un 
compromiso cu nos planeta y 
futuro generacionnan. 


Decadanan despues cu un especie di barbulet Mericano a disparce, un 
familiar cercano ta ser libera pa yena e buraco 


(AP) - Mas di 80 aña atras, 
un barbulet bunita yama 
Xerces Blue cu antes ta- 
bata bula den e duinnan 
di San Francisco a keda 
cay den extincion pa mo- 
tibo cu casnan, museonan 
y parkenan a deshaci di 
su habitat, marcando e 
prome especie di barbulet 
na Merca cu a disparce a 
causa di desaroyo huma- 
no. 


Sinembargo danki na añanan 
di investigacion y tecnologia 
moderno un familiar cercano 
di e barbulet briyoso a keda 
reintroduci na e duinnan di 
Presidio National Park na 
San Francisco. Decenas di 
barbulet Silvery Blue, e fa- 
miliar mas cercano di Xerces 
Blue, a ser libera den e habitat 
restaura siman pasa. 


Cientificonan di San Francis- 
co su California Academy of 
Sciences a utilisa e Academia 
su capacidadnan den secuen- 
cia genetico y a analisa speci- 
men di Xerces Blue den nan 
coleccion amplio pa confirma 


cu un grupo di Silvery Blues 
na Monterey County, por 
yena e buraco ecologico cu 
Xerces Blue a laga atras. 


“Esaki no ta un proyecto es- 
tilo Jurassic Park, pero e lo tin 
un impacto grandi,” Durrell 
Kapan, investigador y lider 
di e Academia a splica. “Sil- 
very Blue lo actua como un 
remplaso ecologico di Xerces 
Blue, haciendo e mesun fun- 
cion den ecosistema como 
ambos un colega di bij y un 
miembro critico di e cadena 
di cuminda.” 


E barbulet iconico, ken su 
nomber a inspira Xerces So- 
ciety, un fundacion ambiental 
cu ta enfoca riba conserva- 
cion, a stop di existi den aña 
1940. 


Chris Grinter, e manager di 
coleccion 
di 
entomologia 
na California Academy of 
Sciences, a bisa cu tur cos a 
cuminsa pa medio di usa nan 
coleccion y “tecnologia mod- 
erno, secuencia di gen pa bay 
back na e barbuletnan cu ta 


mas di 100 pa 150 aña bieu.” 


Mientrastanto, Presidio Trust 
y otro organiacionnan a traha 
pa restaura e barbulet su 
duinnan nativo, plantando 
‘deerweed’, e mata anfitrion 
di Xerces Blue y Silvery Blue. 


Expertonan a colecta decenas 
di barbulet di Silvery Blue na 
Monterey County, a marca 
nan pa identificacion den 
futuro y a transporta nan na 
San Francsico, dunando nan 
algun druppel di fruit punch 
durante e caminda. 


E ekipo lo sigui monitor nan 
movecion usando fotografia 
di resolucion halto pa identi- 
fica nan marca y siña mane- 
ranan di replica e lesnan di 
regeneracion di habitat cu a 
siña, oficialnan a comenta. 


A18 deporte 
Diahuebs 18 aPRiL 2024 


Bukele ta libera tata di futbolista for di 
prison despues di suplica riba rednan social 


(AP) — Presidente di El 
Salvador, Nayib Bukele a 
libera tata di un futbolista 
Salvadoreño for di pris- 
on, despues cu e atleta a 
publica un suplica pa su 
liberacion riba rednan so- 
cial, segun autoridadnan a 
confirma ayera. 


Marcelo “El Chiky” Diaz, 


kende ta hunga pa team na- 
cional di El Salvador, a pu- 
blica un carta riba X diamars, 
bisando cu polis a aresta su 
tata pa eror como sospechoso 
di ta miembro di un gang, 
mientras e tata tabata na ca- 
minda pa mira su yiu hunga 
dia 30 di maart. Diaz a haci 
un suplica directo na Bukele, 
kende tin un control firme 


riba poder despues di a keda 
reeligi na februari a pesar di 
un prohibicion riba reelec- 
cion. 
“Den nomber di su persona, 
mi mes y henter nos famia, 
nos ta pidi bo for di fondo di 
nos curason pa drecha e eror 
aki y pa mi tata por bolbe cas, 
na su rutina, na su trabao y cu 
su famia,” segun e futbolista, 
kende a sigura cu su tata ta 
un homber cu nunca tabatin 
problema cu ley. 


Aresto di tata di Diaz ta parti 
di un accion mas grandi con- 
tra gang na e nacion Centro 
Americano cu a gana Bukele 
un popularidad enorme, pero 
tambe a duna impulso na 
acusacion di abuso masal di 


derechonan humano. 
Despues di un ola di violen- 
cia di gang dos aña pasa, na 
maart 2022 Bukele a anuncia 
un “estado di emergencia,” 
suspendiendo hopi derecho 
constitucional clave y ceran- 
do casi 80mil persona – mas 
cu 1% di poblacion Salvador- 
eño – kende gobierno a bisa 
tabata sospecha di ta miem- 
bro di un gang. 


Frecuentemente 
ta 
aresta 
hende cu tiki evidencia di 
laso na gang, y ta cera nan den 
prison describi como camara 
di tortura cu tiki acceso na un 
proceso debido. Na januari, 
vice-presidente Felix Ulloa a 
bisa Associated Press cu go- 
bierno a “comete eror” den 


aresta hende cu no a comete 
crimen. El a bisa cu alrededor 
di 7mil persona aresta bao di 
estado di emergencia desde e 
tempo ey a keda den libertad. 


Familiarnan hopi biaha ta 
pasa añas sin mira nan ser- 
nan keri, pero ayera – un dia 
despues cu e futbolista a post 
e carta riba rednan social – 
autoridadnan a confirma cu a 
libera su tata. 
“Danki na tur hende, pero 
principalmente na Dios pa 
ta un Dios di husticia,” Dias 
a skirbi ayera riba X. “Mi tata 
ta na cas. E ta bon, e ta salu- 
dable, el a wordo trata bon. 
Mi solidaridad cu tur famia 
cu ta pasando den situa- 
cionnan similar.” 


Directiva 2024 di FEDEVETA Aruba 


Recientemente, a tuma lugar e 
Reunion General di FEDEVTA. 
Na e reunion aki a toca varios 
tema y tambe a propone e direc- 
tiva diario di 2024. 


E 3 persona cu a postula nan mes ta- 
bata: Ernst Mohamed, Josette Mad- 
uro y Ive Samingoen. 
Den nan prome reunion a wordo 
acorda cu lo dirigi e Directie como 
1 team aunke como statuut lo fungi 
como e posicionnan ta poni. 


Asina e Directiva di FEDEVETA ta 
consisti di: 


Presidente Ernst Mohamed, Vice- 
Presidente/ Secretaria General – Jo- 
sette Maduro , y Penningmeester 
Ive Samingoen. 


E Directiva ta hopi motiva y como 
meta pa awor lo propone na Direc- 
tiva general: Un Campeonato 2024 
, Update di statuutnan, diferente 
comisionnan entre otro. 


Ta desea e Directiva hopi exito pa 
2024! 
Riba potret por mira e directiva di 
2024 di FEDEVETA Aruba. 


Ta anticipa cu team Olimpico di Hulanda lo conkista 38 medaya na Paris 


(NLTimes) 
– 
Faltando 
100 dia prome cu Olim- 
piada di Berano na Paris, 
NOC*NSF 
oficialmente 
a cuminsa e countdown. 
Agencia di data di de- 
porte, Gracenote ta spera 
un record di 38 medaya – 
18 oro, 5 silver y 15 brons 
– pa e team Hulandes, po- 
niendo Hulanda na di cu- 
atro lugar den e pronosti- 
co, segun NOS ta reporta. 


A pesar di guera na Ucrania 
y Medio Oriente, y preocu- 
pacion pa atakenan terorista 
rond di e Weganan na Paris, 
Andre Cats, director deport- 
ivo top na asociacion nacio- 
nal di deporte NOC*NSF, ta 
anticipando e weganan di be- 
rano cu confiansa completo. 
“Mi no por nenga cu nos ta 
deal cu un menasa terorista 
na Paris. E ta existi. Pero esey 
tabata e caso na tur Olim- 
piada na un grado menor of 


mayor,” Cats a bisa NOS. 
“Gobierno Frances ta tuma 
e aspecto di seguridad in- 
creiblemente na serio. Nos 
tin garantia cu e Francesnan 


ta bay haci tur loke nan por pa 
organisa e weganan di berano 
di manera safe.” 


Aproximadamente 280 atleta 


Hulandes ta bay competi den 
Olimpiada na Paris entre dia 
26 di juli y 11 di augustus. 
Cats ta optimista pa cu chens 
di TeamNL. “E posicion ini- 


cial ta bon. Como deporte 
Hulandes, nos tabatin un aña 
pre-Olimpico tremendo.” 


Resultadonan di Olimpiada 
na Tokyo ta sirbi como blue- 
print pa Paris. Na Hapon, 
TeamNL a haci 188 start den 
varios deporte y a keda riba 
podium den 19 porciento di 
caso. E atletanan Hulandes a 
trece 26 medaya cas: 10 oro, 
12 silver y 14 brons. 


Pa pone tur Hulandes entu- 
siasma tocante Olimpiada, 
NOC*NSF ta contando e 
dianan prome cu ceremo- 
nia di apertura riba mas cu 
2,500 pantaya na centronan 
comercial, 
supermercado, 
pompstation y treinstation. 
“Nos ta spera di curasha Hu- 
landa, specialmente mucha 
y hoben, pa bira involucra,” 
CMO di NOC*NSF, Baukje 
ter Huurne a bisa. 

Resultado Sorteo 
April 17 


Cadena Alexander Lottery ta presenta resultado di weganan di suerte 


merdia 




2864 
2715 


FP 


449 


Sorteo # 4241 


Sorteo # 2297 


0469 


5952 


Sorteo # 4241 


X2 


3371 


Sorteo # 4241 


Sorteo # 1115 


Tauro 


9529 


X2 


10 
Letter 
A 


0 
1 
7 


118 


0 
7 


111 


0 
0 
0 
0 
0 



8 



21-24-25-26-28 


05-18-19-24-31 


3862 


Joker 


1669 
220.000,- 


x Jackpot 
x Match 4+ 


Proximo Jackpot 


X2 


687 


x Jackpot 


Sorteo # 8221 
Sorteo # 2485 


Sorteo # 1970 


9498 


2158 


Sorteo # 7265 


x Jackpot 


x Match 4 
x afl. 12,00 


X2 


2424 


Sorteo # 6024 


Sorteo # 954 


x afl. 500,00 


x afl.15,00 
x afl 50.00 


Cancer 


Mega Ball 


Proximo Jackpot 


370.000,- 


x match 4 


Sorteo # 


Sorteo # 


x afl 8,00 


x Match 4 
7318 


X2 


Proximo Jackpot 


64.000,- 


Sorteo # 6447 


Afl. 470.000,- 


anochi 


diario 
Korsou 
super4 
flamingo 


6800 
1249 
1154 
8108 
3795 
1077 
super5 
1058 
8071 
3986 
- 
0964 


Programa Piloto KIES pa muchanan entre 6-12 aña 


Plan di Mayor kier intro- 
duci e programa piloto di 
KIES pa muchanan en- 
tre 6-12 aña di edad. Plan 
di Mayor Aruba ta ofrece 
e servicio di KIES (Kin- 
deren in een Scheiding). 
KIES ta un programa cu 
ta existi na Hulanda desde 
2002. 


Actualmente, tin 38 
KIES coaches na Aruba. Es- 
aki ta un programa di inter- 
vencion unda guia y yudansa 
di profesionalnan ta wordo 
brinda na mucha y hoben 
cu tin necesidad di wordo 
scucha y kier papia tocante 
e tema di divorcio of separa- 
cion di nan mayornan. E pro- 
grama aki ta duna e mucha cu 
a yega di pasa of cu ta pasando 
den divorcio/separacion di e 


mayornan, e oportunidad y e 
espacio pa ta den un ambien- 
te sigur cu otro muchanan pa 
asina por procesa e experien- 
cianan di pasado of esunnan 
actual. 
E trayecto ta consisti di 10 se- 
sion, unda cu 8 di e sesion- 


nan ta wordo dirigi pa 2 KIES 
coach cu un grupo di 10 mu- 
cha. 
E programa piloto di KIES ta 
pa muchanan entre 6-12 aña 
di edad. E lo cuminsa na luna 
di Mei 2024, lo tuma lugar na 
MFA St. Cruz y lo ta comple- 


tamente gratis. 
Pa por registra pa e programa, 
e mayor of mayornan di e 
mucha por yena e formulario 
aki: 
https://forms.gle/CiH- 
MXmQw9jBKsiny9 


Edad pa Participa: 6 - 12 aña 
Localidad: MFA St.Cruz 
Fecha:* Lo cuminsa den luna 
di Mei (fecha concreto lo 
wordo anuncia despues) 


Ta invita comunidad asisti 
na e charlanan informativo 
riba e tema di abuso di 
menor 


Relaciona cu Luna Na- 
cional Contra Abuso di 
Mucha, luna di conscien- 
tisacion, Fundacion Mi 
Voz ta bo Voz, Comision 
Nacional di Abuso Sexual 
di Mucha y Gobierno di 
Aruba ta presenta charla- 
nan informativo: Consci- 
entisacion y Prevencion di 
Abuso di Mucha. Prome 
Minister Evelyn Wever- 
Croes ta invita comuni- 
dad en general pa asisti na 
e charlanan informativo, 
pa asina engrandece nan 
conocemento y tin e opor- 
tunidad di haci pregunta 
riba e tema di abuso di 
menor. 


E anochinan informativo aki 
lo cuminsa di 7or PM y ter- 
mina pa 9or PM y lo tuma 
luga riba e siguiente fecha y 


localidadnan di MFA durante 
luna di april: 


-Diahuebs 18 di april, MFA 
Paradera 
-Diahuebs 25 di april, MFA 
Santa Cruz 
-Diamars 30 di april, MFA 
Savaneta 


E oradornan cu lo brinda 
informacion e anochinan di 
charla ta profesionalnan na 
Aruba cu ta trahando cu y 
tratando casonan di abuso di 
menor den nan diferente ar- 
eanan di trabou. Tambe 
lo brinda informacionnan 
clave riba con pa reconoce e 
señalnan di abuso sexual di 
muchanan; e impacto riba 
e victima y famianan; y con 
cada ciudadano por hunga su 
parti den prevencion y inter- 
vencion. 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
del Pueblo 
Tel. 582 1253 


San Nicolas: 
San Lucas 
Tel. 584 5119 


TA BENDE 
Kia Cerrato 2011 standard a/C 
8500.Tur instrumento di musica 
6.500,- 
Gymbike 400,- Cooler cu mesa 
125,- Vegetable slicer 65,- iron 
45,- hairblower 45,- 
Pa inf: 5946098 

SERVICIO 
CHAPI Y VERF 
handy Man 
Nos ta haci tur sorto di 
chapi y verf cas, edificio, 
school. 
Nos ta tira sushi afo. 
Cel. 561 1397 

E soño di un mucha y e mascota cu e tabata 
kier ta bira un sensacion online 


(AP) - E unico cos cu Cal 
Clifford di 9 aña tabata 
kier desde chikito ta un 
pulpo como mascota. 


E mucha homber su famia 
na 
Edmond, 
Oklahoma, 
a purba cumpli su deseo 
cu popchinan di e bestia, 
sinembargo mientras Cal 
tabata crece, el a keda cla cu 
e unico cos cu lo cumpli su 
deseo ta e bestia real. 


Cal 
su 
tata, 
Cameron 
Clifford, 
a 
investiga 
e 
posibilidad cu un tienda di 
bestianan acuatico local y 
den poco tempo Terrance, 
e pulpo di e tipo two-spot 
conoci como bimac, tabata 
bibando den su acuario na e 
cas. “Nos ta gusta encurasha 
e interes di nos muchanan,” 
Clifford a conta. “E ta algo 
magico pa mira un mucha 
cumpli su deseo. Cal ta 
enamora cu e mundo marino 
y di naturalesa desde cu e 
tabata un baby.” 


Un saga na TikTok a cuminsa 
cu e tata ta conta e storia di 
‘Terrance the cephalopod, 
usando un accento Britanico 
genera pa e red social. 
Eventualmente, 
miles 
di 
persona tabata siguiendo e 
storia. 


Dentro di simannan, e storia 
a trece un sosrpesa ora cu 
a revela cu Terrance en 
realidad ta un muhe y cu el 
a caba di pone 50 webo cu e 
famia inicialmente a asumi 
no ta fertilisa. Varios siman 
despues, varios pulpo bay a 
cuminsa sali for di e webo y 
a ricibi nombernan manera 
Rocket larry, Squid Cudi, 
Swim Shady, Jay-Sea y Sea- 
Yonce. 


Cal a cuminsa yora ora cu su 
tata a bise cu e acuario local a 
informa cu adopta un pulpo 
ta posibel. Ambos hunto a 


busca kico lo ta necesario, a 
scohe un taki y sistema di awa 
ademas di segura cu nan lo 
por tin cuminda pa e bestia. 


E famia su yiu mas chikito 
Lyle y e mama Kari tambe 
a uni na e proyecto den nan 
mesun manera. Un amigo 
di e famia cu ta cientifico di 
reptil tambe a duna su sosten 


y conseho. 


Mientras pulponan femenino 
usualmente ta muri pronto 
despues cu nan pone webo, 
Clifford a bisa cu Terrance ta 
bibo ainda 4 luna despues. 
El a conta cu e famia a 
siña hopi di e experiencia. 
“Ademas di e rekisitonan 
financiero, fisico y emocional 
di tin un especie manera un 
bimac, bo ta sina hopi di bo 
mes den e proceso,” Clifford 
a expresa na su siguidonan 
riba TikTok. “Bo lo siña 
cosnan nobo y conoce hende 
increibel y bo lo sina cu bida 
salbahe ta magnifico, pero 
mas cu tur cos, bo lo siña 
stima un pulpo cu no ta asina 
chikito manera Terrance,” el 
a agrega. 


Pronostico di tempo 


Tempo: 
Parcialmente nubia cu un 
awasero pasahero te breve. 


Temperatura 
maximo 
33 
grado Celsius. 
Temperatura minimo 27 gra- 
do Celsius. 
Indice di calor (heat index) 
den y rond di oranan di mer- 
dia: 34 pa 39 grado Celsius. 
UV index: 12 


Bahada di solo: 6:52pm. 
Subida di solo: 6:26am. 


Biento: 
Modera te basta fuerte for di 
direccion oost; 
Forsa 4 te 5 (20 te 39 km/ora, 
11 te 21 nudo). 
Durante di dia fuerte den 
rafaga; 
Forsa 6 (40 te 50 km/ora, 22 
te 27 nudo). 


Situacion general di tem- 
po: 
Extension di e area di pre- 
sion halto riba Atlantico lo 
mantene un biento modera 
te basta fuerte y fuerte den 
rafaga. Humedad disponible 


den region por induci un yo- 
bida pasahero den oranan di 
marduga y mainta 
Trempan. 


Mal aleu por bisa cu stof fini 
di Sahara lo bolbe drenta 
area di Caribe den e di dos 
mita di siman. Esaki lo stroba 
e visibilidad un poco y pro- 
duci un aire di calidad abou. 
Personanan cu alergia of 
sensibilidadnan respiratorio 
mester tene esaki na cuenta. 


Condicion maritimo/ es- 
tado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: modera cu ola- 
nan di 4 pa 5 pia. 

Ousente di e curpa y na cas serca senjor” 
2 corintionan 5:8 


Cu dolor den nos curason nos ta anuncia 
fayecimento di : 


David Oswald Gomes 
*19 Oktober 1950 - †10 April 
2024 


Na nomber di su : 
Mayornan d.f.m : 
†John y †Esther Gomes 


Rumannan: 
Elizabeth Gomes 
Anita Gomes 
Johnny Gomes 
Michael Gomes 


Primo y primanan: 
Fung-a-fat, de Nobrega y Spellen 


Sobrino y sabrinanan: 
Gomes 
Su amistadnan di entercesornan di iglesia Seed 
of Life na San Nicolaas 


Su bon amiga nan di añas: 
Myrna Vrolijk Illidge 
Miladis Quandt 
Maritza Silier 


Acto di entiero lo tuma lugar diabierna 19 di 
april 2024 
na Pray Funeral Home di 2:00 
pa 4:00 pm, despues lo sali pa Santana centraal 
na Sabana Basora 


Dios ta amor… y amor ta Dios, 
maske mi no ta na mundo aki, 
tur dia lo mi ta banda di boso Curazon’. 


“Mi por stens di loke Dios ta haci” 
Salmo 33 


Cu dolor na nos curazon, nos ta participa 
fayecimento di nos ser stima: 


Filomena Maria Arends- Semeleer 
Cariñosamente yama “Mena”, “Mama Mena” 
*05-10-1946 - †14-04-2024 


Na nomber di: 


su mayornan den feliz memoria: 
Prudencio Semeleer y Maria Antonia Semeleer-Croes 


su kerido esposo: 
Pedro Arends 


su yiunan stima: 
Gilbert Arends & Milka Vrolijk 
Patrick Arends & Zuly Luidens 


su nietanan stima: 
Zurainy Arends 
Aixa Arends 


su bisanieto stima: 
Khylian Suarez Chirinos 


su rumannan: 
Dalmacio (Maiky) & Martha Semeleer-Alzate 
†Catharina Isabella Semeleer 
†Gilberto Semeleer 


su sobrinonan: 
Roy Alexander Semeleer 
Jaime Semeleer 


su swa y cuñanan: 
Sra. Vda. Clarita Simileer-Arends y yiunan 
†Sr. Juan Arends y yiunan 
†Sra. Maria Kelly-Arends y yiunan 
Sra. Theresita Arends y yiunan 
Sr. Vicente Arends y yiunan 
†Sra. Annie Blanco-Arends y yiunan 


su iha stima: 
Dolorosa (Doke) Kelly-Ridderstaat y famia 


su ayudantenan y bon amiga: 
Zr. Ita Ridderstaat y Theresita Arends 


su bon amiga di cas Sra. Margaritha Semeleer,demas 
amistadnan di Grupo Kawara y tur su bon bisiñanan. 


Tur su prima y primonan, comer y compernan, ex-coleganan 
di San Pedro Hospitaal y dr. Horacio Oduber Hospitaal. 


Demas famianan: Semeleer, Arends, Croes, Tromp, Vrolijk, 
Luidens, Alzate, Blanco, Kelly, Ridderstaat, Figaroa, Flanegin, 
Franken, Simileer, Faro, Winterdaal. 


Nos ta pidi nos mas sincero disculpa si den nos tristeza nos 
por a lubida nomber di algun famia, amigo of conocir. 


Acto di despedida lo tuma lugar diahuebs 18 di April 2024 di 
2’or pa 4’ or di atardi na Aurora Funeral Home. Despues di 
respons lo sali pa santana Catolico na Noord. 


Alavez ta pidi pa bin bisti na color alegre, door cu nos defunto 
stima semper tabata un persona alegre. 


Nos ta participa cu lamentablemente despues di entiero di 
nos defunto stima nos no ta tuma bishita di condolencia na 
cas. 


“Señor ta mi wardador, mi no tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, pa mi bolbe haña forsa.” 
Salmo 23: 1,2,3 


Cu hopi dolor na nos curazon pero conforme cu Dios su 
boluntad 
nos ta participa cu a fayece na Ocala Florida 
nos esposa, mama, wela, ruman, cuña, tanta, sobrina, prima 
y amiga stima 


Ivy Marcia Tang Yuk-Comenencia 
*05-06-1963 – †01-03-2024 


Tata: †Alejandro “Indio” Comenencia 
Mama: †Adela Comenencia-Gomez 
Esposo: Ryan Tang Yuk 
Yiu: Ryan Gentle Tang Yuk y Paula Thrasher 
Nieto stima: Ryan Ivan Tang Yuk 
Yiunan di criansa: Sooling Tang Yuk 
Rumico Tang Yuk 
Nieta di criansa: Cabria de Chabert 
Rumannan: 
†Gabriel “Peppy” y Alexandrina Comenencia-Blanco 
Fanny y Legenhousen “Larry” Nyack-Comenencia 
Judith y Frank Richardson-Comenencia 
Beatriz “Beata” y Luis “Gino” de Cuba-Comenencia 
Edwin “Papito” y Elvia Comenencia-Rodriguez 
Aléjandro “Niño” y Glenda Comenencia-Albertsz 
Maria “Mary” y Tirso Tromp-Comenencia 
Manera ruman: Roy y Elaine Quandus-Geerman 
Sobrino(a)nan: 
Sheldon y Marlin Nyack-Figaroa y famia 
Ghislaine y Harold Grant-Comenencia y famia 
Arthur y Gennilee Comenencia-Ras y famia 
Franklin y Elsa Richardson-Rincones y famia 
Aldrin y Maaike Comenencia-Los y famia 
Javier “Derrick” Comenencia 
Julienne y Jobert Reyes-Comenencia y famia 
Rujina Comenencia y yiu 
Lugina y Ervany Machado-de Cuba y famia 
Gabriela Tromp y Andrew Croes 
Omonan: Joaquin “Quincho” Comenencia y famia (Colombia) 
Carlos “Calulo” Comenencia y famia 
Tanta: Teresa Kock-Comenencia y famia 
Suanan: †Kenrick Noel y famia 
Mervin Tang Yuk y famia 
Oswald Tang Yuk y famia 
Vincent Tang Yuk y famia 
Cuñanan: †Monica Beharry y famia 
Linda Jerome y famia 
Barbara Beharry y famia 
†Jackie Tang Yuk 
Patricia Tang Yuk 
Primo(a)nan na: Aruba, Corsow, Colombia y Hulanda 
Primanan stima: Jetzy de Koning-Bruges 
Ederlinda Kock 
Sonia Quandt-Gomez 
Tur su amiga- y amigonan y amistadnan stima na Aruba y su barrio 
Dakota, Ocala, St. Croix, Corsow y Hulanda 
Demas famianan: 
Comenencia, Tang Yuk, Thrasher, Noel, Beharry,Jerome, Blanco, 
Nyack, Richardson, de Cuba, Rodriguez, Albertsz, Tromp, Kock, 
Violenus, Figaroa, Grant, Reyes, Ras, Rincones, Los, Machado, 
Croes, Neuman, de Koning, Quandt, Bitorina, Irwin, Ramharak, 
Beke, King, Jeroe, de la Cruz, Lispier, Hodge, Castillo, Castillejo, 
Ras, Quandus, Porino, Franken, Geerman, Herts, Dania, Tromp, 
Nuboer, Sneek, Steenen, Rafael, Lake, Becker, Martis, Pablo, 
Schwengle. 
Na corsow: Marlene Comenencia y rumannan y famia 
Randy de Lannoy y famia 
Famia Jacobus 
Famia Curiel 
Na Colombia: Comenencia, Gomez, Elias, Bruges, Scott, Alzamora, 
Granados, Freyle Villar 
Acto di condolencia y ceremonia di despedida lo tuma lugar na 
Parokia Birgen di Fatima na Dakota, diasabra 20 di April 2024 di 9:30 
pa 11:30 di mainta.. Despues ta sigui pa su ultimo lugar di sosiego na 
Santana Central Sabana Basora. 
Despues di entierro nos no por ricibi bishita di condolencia na cas, 
nos ta pidi comprension pa esey. 


Si acaso den nos tristesa nos por a lubida algun famia, nos ta pidi nos 
mas sincero disculpa. 
Enbes di flor of krans lo tin un box disponibel pa donacion pa Parokia 
Birgen di Fatima Dakota 

Laga tur loke ta sperami ta bunita, 
laga tur locual mi encontra ta bunita, 
Laga tur locual keda atras ta bunita y 
laga esakinan termina den tur bunitesa. 
Autor: Cado Wever 


Cu hopi tristeza pero conforme cu 
boluntad di Dios, nos ta participa 
fayecimento di: 


Joseph Daniel Harms 
Mihor conoci como “Nel” 
*13-10-1940 - †16-04-2024 


Na nomber di su: 


Yiunan na Hulanda: 
Nelsito, Claudia y yiunan 
†Mirlando, Sandra y yiunan 
Noraima, Mark y yiunan 


Ruman: 
Roland “Joy” y Eulogia “Betty” Harms-Jansen 


Sua: 
Viudo Luis Horacio Oduber 


Sobrino- y sobrinanan, primo- y primanan 


Amigo/Ruman/Caretaker: Albert “Jottie” de 
Cuba 


Demas famia-, amigo- y conocirnan na Aruba, 
Corsow y Hulanda. 


Acto di entiero lo tuma lugar diabierna 19 di 
april 2024 di 9’or pa 11’or di mainta na Aurora 
Funeral Home y despues saliendo pa Santana 
Central na Sabana Basora. 


Nos ta lamenta di no por ricibi bishita di 
condolencia na cas. 


“Que Dios los bendiga siempre. 
Bendiciones como lluvia. 
Namaste.” 


Cu profundo tristeza, pero gradici y resigna 
cu boluntad di Dios nos ta anuncia morto 
di nos querido; 


Lindoro Abraham Vera Hernandez, 
EMT 
Mihor conoci como Abraham 
* 26-04-1962 - † 09-04-2024 


Na nomber di su: 
Casa; Jasmine Vera - Marquez, 
Yiuunan: Catherine (Luna) y Michel, 
Mama: Catharina Hernandez-Solognier vda. 
de Vera, 
Ruman: Indira Elisa Sosa-Vera, 


Demas famia y amigonan. 
Conforme cu e deseonan di famia nos querido 
Abraham lo wordu crema den seno intimo. 


No ta ricibi bishita di condolencia na cas. 


Lo E seca tur lagrima for di nan wowo y 
morto lo no exsisti mas. Lo no tin nada di 
rouw, nada di yoramento, nada di dolo mas, 
pasobra tur cos di antes a pasa bai. 
Rev. 21:4 


A bay sosega den brasa di Señor nos ser 
stima: 


Candido Jacobo Angela 
Cariñosamente yama “Coby of Cobito” 
*11-10-1940 - †13-04-2024 
Drumi dushi den brasa di Señor 
Acto di entiero lo wordo anuncia despues 


Hefe di Nacionnan Uni ta bisa cu mundo ta 
lubidando di violencia cu ta escalando na Congo 


(AP) - Mundo ta lubidando di e violencia na 
Congo cu ta aumentando mientras conflic- 
tonan ta sigui den luganan manera Ucrania y 
Gaza, Nacionnan Uni su hefe di derechonan 
a bisa diaranson mientras bishitando e region 
y haciendo yamado pa pas y sosten pa miyo- 
nes di persona. 


Congo tin hopi tempo cu violencia di 120 grupo 
arma ta buscando control di e region su recursonan 
rico mientras nan ta ehecuta asesinatonan en masse. 
Centenares y miles di persona mester a sali for di 
nan hogar den lunanan recien, empeorando un di e 
crisisnan humanitario mas grandi den mundo. Mas 


o menos 7 miyon persona mester a sali for di nan 
cas, varios leu di unda ayudo por yega. 
E crisis humanitario mester ser tuma “hopi serio” 
pa evita cu e ta sigui escala, hefe di derechonan di 
Nacionnan Uni Volker Turk a bisa despues di re- 
uni cu personanan cu a sali for di e area cu hende 
na Bulengo alrededor di Goma, e region su ciudad 
mas grandi. E ta anfitriona mayoria di e personanan 
cu mester a huy pero cada biaha ta den mas peliger 
di e barionan alrededor. 


“Tin hopi conlicto andando rond di mundo, y tin 
biaha mi ta haya e impresion cu e situacion aki ta 
ser lubida,” Türk a splica. 


internacional a23 

Presidente Frances ta haci yamado pa sancionnan mas estricto contra 
Iran durante cumbre di Union Europeo 


(AP)—Presidente Frances 
Emmanuel Macron a urgi 
ayera na su equivalen- 
tenan di Union Europeo 
pa aumenta sancionnan 
contra Iran mientras pre- 
ocupacion ta crece cu su 
atake riba Israel por stim- 
ula un guera mas amplio 
den e Medio Oeste. 


E remarcanan di Macron a 
bin durante un cumbre na 
Bruselas enfoca riba e atake, 
como tambe e guera den 
Ucrania y maneranan pa 
aumenta e competitividad 
economico di e bloke. “Nos 
mester adapta un expande 
nan,” Macron a bisa di e san- 
cionnan cu UE a pone caba 
riba e Republica Islamico. El 
a bisa cu e sancionnan nobo 
mester enfoca riba “esnan cu 
ta yudando produci e misil- y 
dronenan cu a usa durante e 
atake.” 


Den un declaracion prelimi- 
nario prepara pa e reunion, e 
lidernan ta plania pa adverti 
cu “UE ta cla pa tuma mas 
medida di restriccion contra 
Iran, notablemente den rela- 
cion cu vehiculonan aereo sin 
piloto (UAV) y misilnan.” 


Tambe nan a haci un yamado 
“riba Iran y su representan- 
tenan pa stop cu tur e atak- 
enan y (ta urgi) pa tur partido 
eherce e control mas estricto 
y pa preveni cualkier accion 
cu por aumenta tension den 
e region.” E declaracion, cual 
AP a mira, ta un version pre- 
liminario cu por cambia ai- 
nda. 


Pero pa expande e san- 
cionnan no ta un ehercicio 
simple. EU a pone sancion 


caba riba esnan cu ta respon- 
sable pa traha dronenan cu 
Iran a bende pa Rusia pa usa 
den su guera contra Ucrania. 
Hefe di politica den exterior 
di e bloke, Josep Borrell, a 
crea medidanan nobo. 


E idea lo ta pa expande e lista 
di drone pa inclui misilnan, 
aunke no tin evidencia cu 
Iran a bende misil pa Rusia. 
Borrell a bisa cu forsanan 
representante apoya pa Iran 
den Lebanon,Irak y Siria 


tambe por haya sancion. 


Algun pais tambe kier pone 
sancion riba hende proveen- 
do Iran cu e componentenan 
pa traha drone, pero medi- 
danan asina a haya aprobac- 
ion caba den juli 2023. Bor- 
rell a bisa cu su ekipo lo mira 
si ta expande e lista di com- 
ponente, of desaroya manera 
pa stop paisnan evita sancion. 


Prome minister Belga Alex- 
ander de Croo di ken su pais 


actualmente ta tene e presi- 
dencia dentro di UE, a bisa: 
“Mi posicion ta cu e Guardia 
Revolucionario Iranio mes- 
ter ta poni riba e lista di san- 
cionnan.” El a bisa cu un ac- 
cion asina “lo ta un señal hopi 
importante pa duna.” 


Pero esey lo trece cune su 
desafionan legal. Pa UE por 
haci esey, Borrell a bisa, un 
pais miembro lo mester pro- 
vee evidencia cu e Guardia 
Revolucionario ta envolvi 
den actonan di terorismo 
contra dje. Pa awo, ningun a 
bin dilanti. 


Merca tambe ta preparando 
sancionnan nobo enfoca riba 
e programa di Iran di misil 
y drone y entidadnan apoy- 
ando e Cuerpo di Guardia 
Revolucionario Islamico y 
e ministerio di Defensa di e 
pais, segun e consehero di 
seguridad nacional Mericano 
Jake Sullivan. 


Ta anticipa cu e lidernan di 
UE lo renoba nan yamado 
pa un alto el fuego inmedi- 
ato den Gaza y e liberacion di 
rehennan, “como tambe au- 
menta ayudo humanitario pa 
Palestinonan den necesidad.” 


Un encuesta den Union Europeo ta mustra cu defensa y seguridad ta 
algun asunto clave durante e eleccion binidero 


(AP)—E invasion di Ucra- 
nia pa Rusia ta prome riba 
lista den e mentenan di ci- 
udadanonan di Union Eu- 
ropeo, cu defensa y segu- 
ridad considera un asunto 
clave di campaña durante 
e eleccionnan cu lo tuma 


luga den juni, segun un es- 
tudio publica ayera. 


Riba nivel nacional, e defensa 
y seguridad di UE ta mencio- 
na prome den nuebe pais, al 
contrario cu e sentimentonan 
cinco aña pasa ora e ultimo 


eleccionnan Europeo a tuma 
luga. “E defensa y seguridad 
di UE tabata leu di ta un topi- 
co dominante den 2019, pero 
cu e invasion di Ucrania den 
februari 2022,” e ultimo edi- 
cion di e eurobarometer di e 
parlamento di UE a bisa. 


E rapport, cual ta un colecci- 
on di encuestanan di opinion 
den e 27 nacionnan miembro, 
a mustra cu defensa y seguri- 
dad—hunto cu e economia y 
trabaonan—awo ta na tercer 
luga (31%) tras di pobresa 
y exclusion social (33%) y 
salud publica (32%). Cambio 
di clima y e futuro di Europa 
ta sigui tras di esakinan. 


E eurobarometer tambe a 
nota cu ciudadanonan di UE 
ta pone defensa y seguridad 
como prome prioridad den 
reforsando e posicion global 
di UE, prome cu seguridad 
alimentario 
y 
agricultura. 
Mirando e proximo mandato 
legislativo, paz y democra- 
cia ta considera e balornan 
principal pa defende den e 
proximo añanan, prome cu 
e proteccion di derecho hu- 
mano, libertad di expresion y 
pensamento, y e regla di ley. 


Paz ta un meta mas balora 
den Lithuania, Latvia, Estonia 
y Finlandia. Den e estadonan 


Baltico, e agresion di Rusia 
riba Ucrania a resulta den al- 
gun preocupa cu nan por ta e 
proximo victima, mientras cu 
Finlandia su relacion cu Ru- 
sia a deteriora significante- 
mente debi na e miembresia 
di e pais Nordico den NATO 
y debi na e guera entre Rusia 
y Ucrania y sancionnan rela- 
ciona cu esey. 


E rapport tambe a subraya 
un aumenta di interes den e 
eleccion di juni 6 pa juni 9. 
Aproximadamente 60% di 
Europeonan a bisa cu nan ta 
interesa den e proximo elec- 
cionnan Europeo, un aumen- 
to di 11 punto desde 2019, y 
71% a bisa cu probablemente 
nan lo entrega voto. 


E mayoria di respondien- 
tenan a bisa cu pa vota ta mas 
importante ainda conside- 
rando e situacion global. A 
conduci e encuesta entre 7 di 
februari y 3 di maart den tur 
27 nacionnan miembro. Den 
total, a conduci 26,411 ent- 
revista. 


